----

----

II Aktai, kurių skelbti neprivaloma

----

AKR IR EB AMBASADORIŲ KOMITETO SPRENDIMAS Nr. 3/2006

2006 m. rugsėjo 27 d.

dėl Žemės ūkio ir kaimo bendradarbiavimo techninio centro (CTA) finansinio reglamento

(2006/877/EB)

AKR IR EB AMBASADORIŲ KOMITETAS,

atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1) (toliau – Susitarimas), ypač jo III priedo 3 straipsnio 4 dalies b ir d punktus,

atsižvelgdamas į 2000 m. rugsėjo 18 d. Vidinį susitarimą tarp Taryboje posėdžiavusių valstybių narių Vyriausybių atstovų dėl Bendrijos pagalbos finansavimo ir administravimo vadovaujantis Afrikos, Karibų baseino bei Ramiojo vandenyno valstybių ir Europos bendrijos bei jos valstybių narių Partnerystės susitarimo, pasirašyto 2000 m. birželio 23 d. Kotonu, Benino Respublika, Finansiniu protokolu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties IV dalis (2),

atsižvelgdamas į 2003 m. kovo 27 d. Finansinį reglamentą, taikomą 9-ajam Europos plėtros fondui (3),

atsižvelgdamas į Komisijos pasiūlymą, parengtą suderinus su Žemės ūkio ir kaimo bendradarbiavimo techniniu centru,

kadangi:

NUSPRENDĖ:

I SKYRIUS

BENDRIEJI PRINCIPAI

1 SKIRSNIS

Vieningumo, biudžeto tikslumo, subalansuotumo ir apskaitos vieneto principai

1 straipsnis

1.   Visi Centro pajamų ir išlaidų punktai įtraukiami į sąmatas, kurios grindžiamos apskaičiuota metine darbo programa, kuri turi būti parengta kiekvieniems finansiniams metams, ir įrašomi į biudžetą.

2.   Biudžete turi būti išlaikyta pajamų ir išlaidų pusiausvyra.

2 straipsnis

Biudžetas sudaromas ir vykdomas eurais, o sąskaitos pateikiamos eurais. Tačiau, atsižvelgiant į Centro valdymo poreikius, jam leidžiama vykdyti operacijas nacionalinėmis ES valstybių narių ir AKR valstybių valiutomis.

3 straipsnis

1.   Pajamas sudaro Europos plėtros fondo (toliau – EPF) įnašas, mokesčiai, išskaičiuoti iš algų, darbo užmokesčių ir kitų Centro mokamų tarnybinių pajamų, bei įvairios kitos įplaukos.

2.   Pajamas taip pat gali sudaryti kitų donorų įnašai į Centro biudžetą.

3.   Centrui taip pat suteikiama teisė valdyti išteklius trečiųjų šalių vardu, skirtas Susitarimo III priede nustatytų veiklos rūšių bendram finansavimui. Šių išteklių valdymui taikomos finansinės taisyklės yra nustatytos šio sprendimo 34 straipsnyje.

4 straipsnis

Į išlaidų sąmatą įtraukiamos administracinės ir veiklos išlaidos. Šios išlaidos turi būti aiškiai atskirtos biudžete.

5 straipsnis

1.   Finansiniai metai prasideda sausio 1 d. ir baigiasi gruodžio 31 d.

2.   Į biudžetą įtraukti asignavimai tvirtinami vienerių finansinių metų laikotarpiui.

Tačiau finansiniais metais tinkamai įsipareigoti, bet iki tų metų gruodžio 31 d. neišmokėti asignavimai automatiškai perkeliami į kitus finansinius metus. Asignavimai, kurie buvo perkelti į kitus finansinius metus, aiškiai išskiriami einamųjų metų sąskaitose.

Finansinių metų pabaigoje nepanaudoti asignavimai perkeliami į Susitarime Centrui numatytą penkerių metų laikotarpio finansinį paketą.

3.   Pasibaigus Susitarimo kiekvieno finansinio protokolo galiojimui, įsipareigoti, bet neišmokėti asignavimai automatiškai perkeliami į kitą Susitarimo finansinį protokolą. Įsipareigoti, bet iki Susitarimo galiojimo pabaigos neišmokėti asignavimai perkeliami tik pereinamuoju laikotarpiu iki kito Susitarimo arba tam tikrais atvejais dvylikos mėnesių atsiskaitymo laikotarpiu.

4.   Jei prasidėjus finansiniams metams biudžetas dar nėra galutinai patvirtintas, direktorius, siekdamas užtikrinti Centro veiklos tęstinumą, gali leisti patvirtinti mėnesines išlaidas, jeigu jos neviršija pagal atitinkamą straipsnį į praėjusių finansinių metų biudžetą įtrauktų asignavimų vienos dvyliktosios dalies.

Tačiau su įsipareigojimais susijusios operacijos dėl kas ketvirtį iš anksto apmokėtinų ir praėjusių finansinių metų biudžete patvirtintų veiklos išlaidų gali būti vykdomos pagal kiekvieną straipsnį, jei jos neviršija visų praėjusiais finansiniais metais patvirtintų asignavimų vienos ketvirtosios dalies.

2 SKIRSNIS

Patikimo finansų valdymo principai

6 straipsnis

1.   Biudžeto asignavimai naudojami remiantis patikimu finansų valdymu, t. y. ekonomiškumo, efektyvumo ir veiksmingumo principais.

2.   Pagal ekonomiškumo principą būtina, kad ištekliai būtų gaunami laiku bei patiriant kuo mažiau išlaidų ir jie turėtų atitikti kiekybės bei kokybės reikalavimus.

Pagal efektyvumo principą būtina, kad įgyvendinamos priemonės būtų tiesiogiai proporcingos gautiems rezultatams.

Veiksmingumo principas yra susijęs su konkrečių nustatytų tikslų įvykdymu ir planuotų rezultatų pasiekimu.

3.   Tikslai turėtų būti aiškiai apibrėžti, o jų įgyvendinimas stebimas remiantis išmatuojamais rodikliais. Tam tikrais atvejais iš EPF lėšų finansuojami projektai turėtų būti pagrįsti ex-ante įvertinimais. Tų įvertinimų rezultatai įtraukiami į Komisijai pateikiamus dokumentus siekiant paremti Centro prašomą EPF metinį įnašą.

II SKYRIUS

BIUDŽETO SUDARYMAS

7 straipsnis

1.   Direktorius parengia metinės darbo programos ir biudžeto projektus pagal bendros strategijos dokumentą ir neviršydamas Finansiniame protokole Centrui skirto bendro biudžeto. Projektus tvirtina Vykdomoji valdyba ne vėliau kaip liepos 1 d. prieš tuos metus, kuriais jie bus įgyvendinami, ir jie pateikiami Ambasadorių komitetui priimti.

2.   Centras perduoda metinės darbo programos ir biudžeto projektų kopijas Komisijai, kuri pradeda jų patvirtinimui reikalingas Bendrijos procedūras.

3.   Biudžeto asignavimai tvirtinami nuo tos dienos, kai Bendrijos institucija priima sprendimą dėl prašomo EPF įnašo finansavimo. Centrui pranešama apie tą sprendimą.

8 straipsnis

1.   EPF įnašui taikoma mokėjimo tvarka nustatoma Komisijos ir Centro pasirašytame susitarime dėl dotacijos.

2.   Remdamasis audito patikrinta finansine atskaitomybe, Centras EPF grąžina praėjusių finansinių metų įnašą, atitinkantį panaikintus asignavimus.

3.   Biudžetas skirstomas į antraštines dalis (biudžeto eilutes), skyrius, straipsnius ir punktus pagal pajamų ar išlaidų pobūdį arba paskirtį.

9 straipsnis

Prireikus direktorius gali pateikti papildomo ar taisomojo biudžeto projektą, kuris parengiamas tokios pačios formos ir laikantis tos pačios tvarkos, kaip ir biudžetas, kurio sąmatą jis keičia.

III SKYRIUS

BIUDŽETO VYKDYMAS

10 straipsnis

1.   Direktorius atsako už biudžeto vykdymą neviršijant skirtų asignavimų. Už valdymą direktorius atsiskaito Vykdomajai valdybai.

2.   Direktorius biudžeto asignavimus privalo naudoti pagal 6 straipsnyje nurodytus patikimo finansų valdymo principus.

11 straipsnis

1.   Jokios pajamos negali būti gaunamos ir jokios išlaidos negali būti daromos, jei jos nėra priskirtos atitinkamam biudžeto straipsniui.

Jokios išlaidos negali būti įsipareigotos ar tvirtinamos viršijant atitinkamiems finansiniams metams patvirtintus asignavimus arba viršijant iš praėjusių finansinių metų perkeltus asignavimus.

2.   Visos pajamos ir išlaidos įtraukiamos į sąskaitas nekoreguojant jų viena kitos atžvilgiu.

Nukrypstant nuo šios taisyklės, iš patvirtintų sumų gali būti išskaitytos:

Be to, nukrypstant nuo šios taisyklės, toje pačioje pradinių išlaidų kategorijoje (eilutėje) pakartotinai gali būti panaudotos:

12 straipsnis

Perkėlimai iš vienos antraštinės dalies į kitą pateikiami Vykdomajai valdybai patvirtinti.Direktorius sprendžia dėl perkėlimų iš vieno skyriaus į kitą ir iš vieno to paties skyriaus straipsnio į kitą bei atitinkamai informuoja Vykdomąją valdybą.

13 straipsnis

Centro pajamos pervedamos į vieną ar kelias Centro vardu atidarytas sąskaitas.

IV SKYRIUS

FINANSŲ KONTROLĖ

14 straipsnis

1.   Vykdomosios valdybos paskirtas finansų kontrolierius atsako už išankstinį visų išlaidų, pajamų ir avansų įsipareigojimo ir leidimo patvirtinimą.

2.   Finansų kontrolierius turi turėti patvirtintos patirties tarptautinių organizacijų finansų reguliavimo ir audito srityje.

3.   Finansų kontrolieriui taikomos Centro personalo įdarbinimo sąlygos. Todėl administraciniais tikslais jis atsiskaito Centro direktoriui. Tačiau visas priemones, susijusias su drausminėmis priemonėmis, laikinu nušalinimu, tarnybos baigimu ar procesiniais veiksmais, patvirtina Vykdomoji valdyba, remdamasi pagrįstu direktoriaus pasiūlymu.

4.   Atlikęs patikrinimus, finansų kontrolierius išduoda arba atsisako išduoti patvirtinimą. Patvirtinimo tikslas – užtikrinti, kad:

Patikrinimai atliekami vadovaujantis vidaus tvarkos taisyklėmis, kurias direktorius pateikia Vykdomajai valdybai ir ji jas patvirtina.

5.   Atsisakymai patvirtinti pateikiami direktoriui skirtame rašytiniame motyvų išdėstymo pareiškime. Direktorius, priimdamas pagrįstą sprendimą ir savo atsakomybe, gali nepaisyti finansų kontrolieriaus atsisakymo patvirtinti, išskyrus atvejus, kai atsisakymas grindžiamas pakankamų asignavimų trūkumu. Kitame Vykdomosios valdybos posėdyje direktorius raštu informuoja apie visus tokius sprendimus.

6.   Finansų kontrolierius turi teisę susipažinti su visais patvirtinamaisiais dokumentais ir kitais dokumentais, susijusiais su išlaidomis ar pajamomis, kurios turi būti tikrinamos. Finansų kontrolierius gali atlikti patikrinimus vietoje.

7.   Vykdydamas savo pareigas finansų kontrolierius yra visiškai nepriklausomas. Vykdydamas savo pareigas finansų kontrolierius negauna jokių nurodymų ir jam netaikomi jokie apribojimai.

8.   Direktorius gali prašyti finansų kontrolieriaus pateikti savo nuomonę apie Centro vidaus tvarkos analizę, organizavimą ir tobulinimą. Direktorius taip pat gali paprašyti finansų kontrolieriaus peržiūrėti dokumentus siekiant nustatyti, ar iš biudžeto lėšų finansuojamos operacijos buvo tinkamai atliktos.

9.   Kiekvienų finansinių metų pabaigoje ir ne vėliau kaip iki kitų metų balandžio 30 d. finansų kontrolierius parengia metinę ataskaitą, pateikdamas savo nuomonę apie finansų administravimą ir biudžeto vykdymą. Finansų kontrolierius šią ataskaitą perduoda direktoriui, kuris ją kartu su savo pastabomis pateikia Vykdomajai valdybai kitame jos posėdyje.

V SKYRIUS

BIUDŽETO ADMINISTRAVIMAS

15 straipsnis

1.   Centro biudžetas administruojamas vadovaujantis principu, kad įgaliojimus suteikiantys pareigūnai ir apskaitos pareigūnai atlieka skirtingas funkcijas. Asignavimus administruoja įgaliojimus suteikiantis pareigūnas, kuris vienintelis turi teisę prisiimti įsipareigojimus dėl išlaidų, nustatyti sumas, kurios turi būti surinktos, ir išduoti pajamų bei mokėjimo pavedimus.

2.   Apskaitos pareigūnas atlieka lėšų surinkimo ir mokėjimo operacijas.

3.   Įgaliojimus suteikiantis pareigūnas negali eiti apskaitos pareigūno pareigų.

16 straipsnis

1.   Prieš imantis visų priemonių, dėl kurių Centras gali patirti išlaidų, turi būti pateiktas pasiūlymas dėl įsipareigojimo ir patvirtinamieji dokumentai, kurie iš anksto perduodami finansų kontrolieriui siekiant gauti išankstinį patvirtinimą.

2.   Dėl nuolatinių išlaidų gali būti priimtas laikinas įsipareigojimas.

3.   Tvarkoma įsipareigojimų ir mokėjimo pavedimų sąskaita. Vedama įsipareigojimų ir įgaliojimų apskaitos dokumentų apskaita.

17 straipsnis

1.   Įgaliojimus suteikiančio pareigūno atliekamo išlaidų patvirtinimo tikslas:

2.   Bet koks patirtų išlaidų apmokėjimas grindžiamas patvirtinamaisiais dokumentais, įrodančiais ieškovo įgytą teisę gauti užmokestį už veiksmingai suteiktas paslaugas, pristatytas prekes ar veiksmingai atliktą darbą, arba grindžiami kitais mokėjimą pateisinančiais dokumentais.

Visus sprendimus dėl mokėjimo turi patvirtinti kompetentingas įgaliojimus suteikiantis pareigūnas.

18 straipsnis

1.   Įgaliojimų suteikimas yra veiksmas, kuriuo įgaliojimus suteikiantis pareigūnas, išduodamas mokėjimo pavedimą, nurodo apskaitos pareigūnui sumokėti išlaidų punkte nurodytą sumą, už kurią jis atsiskaitė.

2.   Prie mokėjimo pavedimo pridedami patvirtinamųjų dokumentų originalai, kuriuose pažymima, kad įgaliojimus suteikiantis pareigūnas patvirtino mokėtinų sumų teisingumą ir prekių gavimą ar paslaugos atlikimą, arba prie kurių pridedama tai patvirtinanti pažyma.

3.   Kai kuriais atvejais vietoj originalų gali būti priimamos patvirtinamųjų dokumentų kopijos, su įgaliojimus suteikiančio pareigūno patvirtinimu, kad jos atitinka originalą.

4.   Mokėjimo pavedimai perduodami apskaitos pareigūnui mokėjimui atlikti.

5.   Prireikus prie apskaitos pareigūnui perduoto mokėjimo pavedimo pridedama pažyma, kurioje nurodoma, kad atitinkamas turtas buvo įtrauktas į aprašą.

19 straipsnis

1.   Mokėjimas yra paskutinis veiksmas, kuriuo Centras galutinai įvykdo savo įsipareigojimus kreditoriams.

2.   Apskaitos pareigūnas mokėjimą atlieka neviršydamas turimų lėšų.

3.   Jeigu padaroma rimta klaida arba tais atvejais, kai užginčijama, ar Centras pagrįstai įvykdė įsipareigojimą, arba nesilaikoma šiame Finansiniame reglamente nustatytų procedūrų, apskaitos pareigūnas sustabdo mokėjimą. Apskaitos pareigūnas nedelsdamas informuoja įgaliojimus suteikiantį pareigūną ir finansų kontrolierių apie sustabdymą ir jo priežastis.

Jei mokėjimas sustabdomas, direktorius raštu ir prisiimdamas atsakomybę gali pareikalauti atlikti tą mokėjimą. Tokias atvejais direktorius kito posėdžio metu raštu informuoja Vykdomąją valdybą.

20 straipsnis

1.   Paprastai mokėjimai atliekami pavedimu per banko sąskaitą arba pašto žiro sąskaitą, pageidautina atliekant banko pavedimą arba čekiu, jei tam yra tinkamų priežasčių. Mokėjimai atliekami eurais, išskyrus išimtinius tinkamai pagrįstus ir Centro patvirtintus atvejus.

2.   Ant čekių ir pašto ar banko pavedimų turi būti du parašai: apskaitos pareigūno ir įgaliojimus suteikiančio pareigūno ar atstovo parašai.

3.   Dėl tinkamai pagrįstų priežasčių direktorius gali leisti atlikti mokėjimą grynaisiais pinigais. Atlikus kiekvieną tokį mokėjimą turi būti gaunamas kvitas.

4.   Jei pajamos ir išlaidos tvarkomos kompiuteriu, gali būti pasirašoma naudojant kompiuterines ar elektronines priemones.

5.   Nesant realių valiutų keitimo kursų, vykdytinų mokėjimų arba surinktų pajamų vietinėmis AKR valstybių valiutomis apskaičiavimui eurais naudojami Centro banko ar pašto skyriaus užregistruoti valiutų keitimo kursai, kurie galiojo pirmąją mėnesio, kurį realiai atliekama operacija, darbo dieną.

21 straipsnis

1.   Pagal Centro nustatytas sąlygas gali būti atidarytos avansinės sąskaitos, skirtos tam tikrų kategorijų išlaidoms, nustatytoms pagal įgyvendinimo procedūras patvirtintose vidaus taisyklėse, apmokėti.

2.   Kiekvieną sprendimą atidaryti avansinę sąskaitą priima direktorius, remdamasis už tą dokumentų bylą atsakingo darbuotojo pasiūlymu dėl įsipareigojimo. Prieš pateikiant direktoriui, kiekvieną pasiūlymą patvirtina apskaitos pareigūnas ir finansų kontrolierius.

3.   Sprendimuose dėl avansinių sąskaitų numatomos konkrečios nuostatos, visų pirma susijusios su:

4.   Įgaliojimus suteikiantis pareigūnas ir apskaitos pareigūnas imasi būtinų priemonių, kad per nustatytą terminą būtų galutinai atsiskaityta už atitinkamas tikslias sumas atitinkančius patvirtintus avansus.

22 straipsnis

1.   Direktorius vykdo įgaliojimus suteikiančio pareigūno funkcijas į Centro biudžetą įtrauktų asignavimų atžvilgiu.

2.   Direktorius kai kurias savo pareigas gali pavesti jam pavaldžiam darbuotojui. Visuose sprendimuose dėl įgaliojimų perdavimo nurodoma įgaliojimų trukmė ir apimtis.

23 straipsnis

1.   Direktorius skiria apskaitos pareigūną, kuris atsako už:

2.   Apskaitos pareigūnas visą informaciją, kuri yra būtina sąskaitoms, tiksliai ir sąžiningai atspindinčioms Centro finansinį turtą ir biudžeto vykdymą, parengti gauna iš įgaliojimus suteikiančio pareigūno, kuris garantuoja informacijos patikimumą.

3.   Pagal šio straipsnio 1 dalį ir 21 straipsnį apskaitos pareigūnas yra vienintelis asmuo, įgaliotas valdyti grynuosius pinigus ir vertybinius popierius. Apskaitos pareigūnas atsako už jų saugojimą.

4.   Apskaitos pareigūnas, siekdamas įvykdyti jam patikėtas užduotis ir gavęs direktoriaus pritarimą, tam tikras savo funkcijas gali pavesti jam tiesiogiai pavaldiems Centro darbuotojams. Atitinkamos institucijos arba įgaliojimo dokumente apibrėžiamos įgaliotiniams patikėtos užduotys bei jų teisės ir pareigos.

24 straipsnis

1.   Kai reikia susigrąžinti Centrui priklausančias sumas, įgaliojimus suteikiantis pareigūnas išduoda lėšų susigrąžinimo pavedimą. Lėšų susigrąžinimo pavedimus tvirtina finansų kontrolierius.

2.   Apskaitos pareigūnas prisiima atsakomybę už įgaliojimus suteikiančio pareigūno jam perduotus lėšų susigrąžinimo pavedimus.

3.   Priimdamas mokėjimą grynaisiais pinigais, apskaitos pareigūnas arba avansinių sąskaitų administratorius privalo gauti kvitą.

VI SKYRIUS

SĄSKAITOS, FINANSINĖS ATSKAITOMYBĖS PATEIKIMAS IR TIKRINIMAS, AUDITAS, AUDITO RŪMAI, OLAF

25 straipsnis

1.   Kiekvienų kalendorinių metų sąskaitos tvarkomos eurais pagal dvejybinio įrašo metodą. Jose nurodomos visos pajamos ir išlaidos nuo kiekvienų metų sausio 1 d. iki gruodžio 31 d. ir pridedami patvirtinamųjų dokumentų originalai.

Finansinių metų pabaigoje sąskaitos uždaromos, kad būtų galima parengti Centro finansinę atskaitomybę.

2.   Apskaitos įrašai daromi remiantis apskaitos sistema, sudaryta iš biudžeto punktų nomenklatūros, kurioje aiškiai atskiriamos sąskaitos, pagal kurias sudaromas balansas, ir sąskaitos, pagal kurias sudaroma pajamų ir išlaidų ataskaita. Šie įrašai užregistruojami apskaitos žurnaluose arba kortelėse, pagal kurias galima parengti bendrą mėnesio balansą. Visi avansiniai mokėjimai įrašomi į tarpinę sąskaitą ir į tinkamą sąskaitą perkeliami ne vėliau kaip kitų finansinių metų pabaigoje, išskyrus nuolatines avansines lėšas.

3.   Ne vėliau kaip iki kiekvienų N+1 metų balandžio 30 d. Centras parengia balansą bei pajamų ir išlaidų ataskaitą.

Balanse pateikiama informacija apie Centro turtą ir įsipareigojimus praėjusių finansinių metų gruodžio 31 d.

Pajamų ir išlaidų ataskaitoje pateikiama:

4.   Kiekvieną ketvirtį parengiama ir Ambasadorių komitetui perduodama atskaitomybė, kurioje pateikiama informacija apie einamojo biudžeto vykdymą ir perkeltų asignavimų naudojimą; šią atskaitomybę patvirtina finansų kontrolierius ir ji perduodama Vykdomajai valdybai.

26 straipsnis

1.   Vykdomoji valdyba, remdamasi Centro direktoriaus rekomendacijomis ir laikydamasi konkurso procedūrų, ne ilgesniam kaip trejų metų laikotarpiui paskiria tarptautiniu mastu pripažintą audito firmą.

2.   Auditoriai įgaliojami atlikti Centro apskaitos žurnalų ir grynųjų pinigų auditą, patikrinti, ar turto aprašai ir balansai buvo sudaromi reguliariai ir sąžiningai, bei užtikrinti, kad informacija apie Centro sąskaitas būtų teisinga.

3.   Pagal apskaitos įrašus ir prireikus vietoje atliekamo audito tikslas – nustatyti, ar visos pajamos buvo gautos ir visos išlaidos padarytos teisėtai bei tvarkingai, taip pat ar finansų valdymas yra patikimas.

4.   Auditoriai patvirtina, kad finansinė atskaitomybė buvo parengta teisingai ir laikantis tarptautinių apskaitos standartų, ir kad joje pateikta tikra ir teisinga informacija apie Centro finansinę padėtį.

5.   Auditoriai parengia ataskaitą ne vėliau kaip iki birželio 30 d. po kiekvienų finansinių metų pabaigos. Ataskaita perduodama direktoriui, kuris ją kartu su savo pastabomis, jei tokių yra, perduoda Vykdomajai valdybai, kuri ją kartu su savo rekomendacijomis pateikia Ambasadorių komitetui.

Remdamasis šia ataskaita ir finansinių metų finansine atskaitomybe, Ambasadorių komitetas patvirtina, kad direktorius biudžetą įvykdė.

6.   Auditoriai pataria Centrui, kaip spręsti su rizika susijusius klausimus, pateikdami nepriklausomas nuomones dėl valdymo ir kontrolės sistemų kokybės bei pateikdami rekomendacijas, kaip patobulinti operacijų vykdymo sąlygas ir skatinti patikimą finansų valdymą.

Auditoriai atsako už:

7.   Auditoriai atlieka visos Centro veiklos ir visų skyrių auditą. Jie turi visišką ir neribojamą prieigą prie visos jų pareigų vykdymui būtinos informacijos.

27 straipsnis

Komisija (Bendrijos vardu), Audito Rūmai ir Europos kovos su sukčiavimu tarnyba (OLAF) gali kontroliuoti finansavimą, kurį iš EPF gavo Centras pagal 9-ajam EPF taikomą Finansinį reglamentą.

Audito Rūmai gali tikrinti, ar pajamos buvo gautos ir išlaidos padarytos teisėtai ir tvarkingai, bei ar laikomasi Susitarimo bei 9-ajam EPF taikomo Finansinio reglamento nuostatų.

VII SKYRIUS

ĮGALIOJIMUS SUTEIKIANČIŲ PAREIGŪNŲ, APSKAITOS PAREIGŪNŲ IR AVANSINIŲ SĄSKAITŲ ADMINISTRATORIŲ ATSAKOMYBĖ

28 straipsnis

Įgaliojimus suteikiantys pareigūnai, kurie nustatydami susigrąžintinas sumas, išduodami lėšų susigrąžinimo pavedimus, prisiimdami įsipareigojimą dėl išlaidų ar pasirašydami mokėjimo pavedimą nesilaiko šio Finansinio reglamento, atsako drausmine tvarka, o atitinkamais atvejais privalo sumokėti kompensaciją. Ta pati tvarka taikoma, jei jie neparengia skolos dokumento ar neišduoda lėšų susigrąžinimo pavedimų arba be pateisinamos priežasties pavėluoja juos išduoti.

Įgaliojimus suteikiantis pareigūnas atsako drausmine tvarka, o atitinkamais atvejais privalo sumokėti kompensaciją tik tais atvejais, jei klaida padaroma tyčia arba dėl jo didelio aplaidumo.

29 straipsnis

1.   Apskaitos pareigūnai atsako drausmine tvarka, o atitinkamais atvejais privalo sumokėti kompensaciją, jei atlieka mokėjimus nesilaikydami 19 straipsnio.

Apskaitos pareigūnas atsako drausmine tvarka ir privalo sumokėti kompensaciją už pinigų, turto ir dokumentų, už kuriuos jis atsako, praradimą ar sugadinimą, jei jie prarandami ar sugadinami tyčia arba dėl jo didelio aplaidumo.

Tomis pačiomis sąlygomis apskaitos pareigūnas atsako už tinkamą gautų pavedimų dėl banko ir pašto sąskaitų naudojimo ir administravimo vykdymą, pirmiausia tais atvejais, kai:

2.   Avansinių sąskaitų administratoriai atsako drausmine tvarka ir atitinkamais atvejais privalo sumokėti kompensaciją:

Jie atsako drausmine tvarka ir privalo sumokėti kompensaciją už pinigų, turto ir dokumentų, už kuriuos jie atsako, praradimą ar sugadinimą, jei prarandami ar sugadinami tyčia arba dėl jų didelio aplaidumo.

30 straipsnis

1.   Apskaitos pareigūnai ir avansinių sąskaitų administratoriai apsidraudžia nuo 29 straipsnyje nurodytos rizikos.

Centras padengia su šiuo draudimu susijusias išlaidas. Jis nurodo darbuotojus, kurie vykdo apskaitos pareigūnų ir avansinių sąskaitų administratorių pareigas bei apibrėžia sąlygas, kurių laikydamasis jis padengs šių pareigūnų draudimo išlaidas, susijusias su draudimu nuo jų pareigoms būdingos rizikos.

2.   Apskaitos pareigūnams ir avansinių sąskaitų administratoriams skiriamos specialios išmokos. Šių išmokų dydžiai nustatomi Centro parengtame ir Vykdomosios valdybos patvirtintame reglamente. Šioms išmokoms skirtos sumos kiekvieną mėnesį pervedamos į sąskaitą, kurią Centras atidaro kiekvieno pareigūno vardu, kad būtų sudarytas garantinis fondas, skirtas bet kokiam grynųjų pinigų ar pinigų banko sąskaitoje trūkumui padengti, už kurį tas asmuo gali prisiimti atsakomybę, jei šis trūkumas nepadengiamas draudimo kompanijų išmokomis.

Šių garantinių sąskaitų kredito likučiai pervedami suinteresuotiesiems asmenims jiems baigus eiti apskaitos pareigūno ar avansinių sąskaitų administratoriaus pareigas bei patvirtinus, kad jie atliko savo pareigas.

3.   Per dvejus metus nuo finansinės atskaitomybės perdavimo Ambasadorių komitetui direktorius, remdamasis išorės auditorių ataskaita, patvirtina, kad apskaitos pareigūnas ir avansinių sąskaitų administratorius atliko savo pareigas.

31 straipsnis

Įgaliojimus suteikiančių pareigūnų, apskaitos pareigūnų ir avansinių sąskaitų administratorių atsakomybė sumokėti kompensaciją ar atsakyti drausmine tvarka nustatoma pagal Centro personalui taikomų taisyklių nuostatas.

32 straipsnis

Visiems darbuotojams draudžiama imtis veiksmų tas atvejais, kai vykdant biudžetą jų asmeniniai interesai galėtų prieštarauti Centro interesams. Jei susidaro toks atvejis, atitinkamas darbuotojas turi susilaikyti nuo bet kokio veiksmo ir apie tai informuoti savo vadovą.

Interesų konfliktas yra, kai vykdant biudžetą darbuotojas negali nešališkai ir objektyviai vykdyti savo funkcijų dėl šeimyninių ar asmeninių santykių, nacionalinės ar politinės priklausomybės, ekonominių interesų ar bet kokių kitų priežasčių, dėl kurių jo interesai yra susiję su naudos gavėjo interesais.

VIII SKYRIUS

BENDROSIOS IR BAIGIAMOSIOS NUOSTATOS

33 straipsnis

Sutartys sudaromos laikantis 2002 m. spalio 7 d. AKR ir EB Ministrų Tarybos sprendime Nr. 2/2002 dėl Kotonu susitarimo IV priedo 28, 29 ir 30 straipsnių įgyvendinimo (4) nustatytų bendrųjų taisyklių dėl paslaugų, darbų ir prekių.

Pirmiau nurodytų bendrųjų taisyklių įgyvendinimo tvarka nustatoma vidaus reglamente, kurį patvirtina Vykdomoji valdyba gavusi Komisijos nuomonę.

34 straipsnis

1.   Pagal savo įgaliojimus Centras taip pat gali valdyti asignavimus trečiųjų šalių vardu. Šių išteklių sąrašas pateikiamas prie Centro biudžeto pridedame priede.

2.   Tokių išteklių valdymui taikomas šis Finansinis reglamentas.

3.   Šių išteklių valdymui trečiųjų šalių vardu tvarkomos atskiros sąskaitos.

4.   Kiekvieno fondo, kurį Centras valdo trečiosios šalies vardu, finansinę atskaitomybę sudaro balansas bei pajamų ir išlaidų ataskaita, nurodant informaciją apie padėtį atitinkamų finansinių metų gruodžio 31 d. Šie dokumentai patvirtinami pagal Centro ir trečiosios šalies pasirašyto susitarimo nuostatas.

Jei tokių nuostatų nėra, dokumentus patvirtina Centro išorės auditoriai.

5.   Ši finansinė atskaitomybė pridedama prie Centro finansinės atskaitomybės.

35 straipsnis

1.   Sudaromas nuolatinis kiekybinis viso Centrui priklausančio kilnojamojo ir nekilnojamojo turto aprašas. Į aprašą įtraukiamas tik 350 EUR ar didesnės vertės kilnojamasis turtas. Prieš apmokant kiekvieną sąskaitą faktūrą, ant jos užrašomas inventorizacijos numeris.

2.   Turi būti tinkamai paskelbiama apie kilnojamojo turto ir įrangos, kurių vieneto pirkimo vertė yra didesnė kaip 350 EUR, pardavimą.

3.   Kai į aprašą įtrauktas turtas ar jo dalis nurašoma, jos atsisakoma, pametama, pavagiama ar dingsta dėl kitų priežasčių, parengiamas pareiškimas, kurį pasirašo direktorius ir už įrangą atsakingas asmuo.

4.   Kiekvienų finansinių metų pabaigoje atliekamas fizinis ir apskaitos aprašuose nurodyto turto patikrinimas. Šio patikrinimo rezultatus patvirtina išorės auditoriai.

36 straipsnis

AKR valstybės, valstybės narės ir Bendrija atitinkamai pagal savo kompetenciją turi imtis priemonių, būtinų šiam sprendimui įgyvendinti.

37 straipsnis

1991 m. balandžio 19 d. AKR ir EB ambasadorių komiteto sprendimu Nr. 2/91 patvirtintas Centro Finansinis reglamentas panaikinamas.

38 straipsnis

Šis sprendimas įsigalioja jo priėmimo dieną.

Priimta Briuselyje, 2006 m. rugsėjo 27 d.

Ambasadorių komiteto vardu

Pirmininkas

R. MAKONGO

----

(1)OL L 317, 2000 12 15, p. 3. Susitarimas su paskutiniais pakeitimais, padarytais Susitarimu, pasirašytu 2005 m. birželio 25 d. Liuksemburge (OL L 287, 2005 10 28, p. 4).

(2)OL L 317, 2000 12 15, p. 355

(3)OL L 83, 2003 4 1, p. 1

(4)OL L 320, 2002 11 23, p. 1.

----

----

AKR IR EB AMBASADORIŲ KOMITETO SPRENDIMAS Nr. 4/2006

2006 m. rugsėjo 27 d.

dėl Žemės ūkio ir kaimo bendradarbiavimo techninio centro (CTA) statuto ir darbo tvarkos taisyklių

(2006/878/EB)

AKR IR EB AMBASADORIŲ KOMITETAS,

atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1) (toliau – Susitarimas), ypač jo III priedo 3 straipsnio 4 dalį,

atsižvelgdamas į 2000 m. rugsėjo 18 d. Vidinį susitarimą tarp Taryboje posėdžiavusių valstybių narių Vyriausybių atstovų dėl Bendrijos pagalbos finansavimo ir administravimo vadovaujantis Afrikos, Karibų baseino bei Ramiojo vandenyno valstybių ir Europos bendrijos bei jos valstybių narių Partnerystės susitarimo, pasirašyto 23 June 2000 Cotonou, Benino Respublika, Finansiniu protokolu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties IV dalis (2),

kadangi:

NUSPRENDĖ:

1 straipsnis

1.   Centras yra juridinis asmuo ir visose valstybėse, kurios yra Susitarimo Šalys, jis naudojasi plačiausiu teisnumu, suteikiamu juridiniams asmenims pagal tų valstybių įstatymus.

2.   Centro personalas naudojasi įprastomis privilegijomis, imunitetais ir lengvatomis, numatytais 2 protokole dėl privilegijų ir imunitetų bei nurodytais prie Susitarimo pridėtose VI ir VII deklaracijose.

3.   Centras yra pelno nesiekianti institucija.

4.   Centro pagrindinė būstinė laikinai yra Vageningene (Nyderlandai), o jo atstovybė – Briuselyje.

2 straipsnis

Centro funkcijos ir tikslai nustatyti Susitarimo III priedo 3 straipsnio 1, 2 ir 3 dalyse.

Šiuos tikslus Centras išsamiai apibrėžia bendros strategijos dokumente.

3 straipsnis

1.   Pagal Susitarimo III priedo 3 straipsnio 4 ir 5 dalis Ambasadorių komitetas yra Centro priežiūros institucija.

2.   Vykdomoji valdyba įsteigiama pagal šio sprendimo 4 straipsnį.

3.   Centras vykdo savo veiklą glaudžiai bendradarbiaudamas su Susitarime ar prie jo pridėtose deklaracijose nurodytomis institucijomis ir kitais organais. Prireikus Centras gali kreiptis į regionines ir tarptautines institucijas, visų pirma esančias Bendrijoje ar AKR valstybėse, kurios sprendžia žemės ūkio ir kaimo plėtros klausimus.

4.   Vykdomosios valdybos iniciatyva Centro veikla periodiškai vertinama.

4 straipsnis

1.   Įsteigiama Vykdomoji valdyba, siekiant remti, stebėti ir kontroliuoti visų Centro vykdomos veiklos rūšių techninius, administracinius ir finansinius aspektus.

2.   Vykdomąją valdybą pariteto pagrindu sudaro šeši nariai, skiriami atsižvelgiant į jų asmeninę ir profesinę kvalifikaciją žemės ūkio ir kaimo plėtros ir (arba) informacijos ir ryšių politikos, mokslo, valdymo ir technologijų srityse. Savo užduotis jie vykdo savarankiškai, nesiekia gauti ir nepriima trečiųjų šalių nurodymų bei veikia tik kaip privatūs asmenys CTA interesais.

3.   Vykdomosios valdybos nariai yra valstybių, kurios yra Susitarimo Šalys, piliečiai ir juos renka atitinkamos Šalys, atsižvelgdamos į kvalifikacijos reikalavimus. Jų skyrimą tvirtina Ambasadorių komitetas. Visus šešis narius Ambasadorių komitetas skiria ne ilgesniam kaip penkerių metų laikotarpiui ir vykdo jų kadencijos vidurio laikotarpio peržiūrą.

4.   Vykdomosios valdybos svarstymuose stebėtojų teisėmis dalyvauja Komisijos atstovas, Europos Sąjungos Tarybos generalinio sekretoriato atstovas ir AKR sekretoriato atstovas.

5.   Pagal savo darbo tvarkos taisyklių nuostatas Vykdomosios valdybos nariai renka pirmininką ir pirmininko pavaduotoją ne ilgesniam kaip penkerių metų laikotarpiui. Pirmininko pareigybę užima asmuo, atstovaujančiam tai Šaliai (AKR arba Europos Bendrija), kurios atstovas neužėmė Centro direktoriaus pareigų. Pirmininko pavaduotojo pareigybė atitenka asmeniui, atstovaujančiam tai Šaliai, kuri neužėmė pirmininko pareigų.

6.   Pagal savo darbo tvarkos taisykles Vykdomoji valdyba priima sprendimus paprasta dalyvaujančių arba atstovaujamų narių balsų dauguma. Kiekvienas Vykdomosios valdybos narys turi vieną balsą. Balsams pasiskirsčius vienodai, pirmininkas turi lemiamą balsą.

7.   Po kiekvieno posėdžio parengiamas protokolas. Diskusijos Vykdomojoje valdyboje yra konfidencialios.

8.   Vykdomoji valdyba atidžiai stebi Centro veiklą. Per metus ji surengia ne daugiau kaip keturis eilinius posėdžius. Ji taip pat gali susirinkti, kai tai būtina jos pareigoms vykdyti, Ambasadorių komiteto ar pirmininko iniciatyva arba direktoriaus prašymu.

9.   Centro direktorius Vykdomosios valdybos darbe dalyvauja kaip patarėjas. Centras atlieka Vykdomosios valdybos sekretoriato funkcijas. Vykdomoji valdyba gal kviesti kitus Centro administracijos bei personalo narius ir (arba) išorės ekspertus konsultuoti konkrečiais klausimais.

10.   Vykdomoji valdyba:

11.   Vykdomoji valdyba už savo veiklą atskaitinga Ambasadorių komitetui.

12.   Paskelbus konkursą, Vykdomoji valdyba bent iš trijų paraiškų trejų metų laikotarpiui atrenka tarptautiniu mastu pripažintą audito įmonę. Auditoriai tikrina, ar metinės finansinės ataskaitos parengtos tinkamai ir laikantis tarptautinių apskaitos standartų ir ar tiksliai bei teisingai atspindi Centro finansinę padėtį. Auditoriai taip pat pateikia pastabas dėl Centro finansų valdymo patikimumo.

13.   Vykdomoji valdyba perduoda metines finansines ataskaitas Ambasadorių komitetui galutinai patvirtinti. Komitetas yra atsakingas už patvirtinimą, kad direktorius įvykdė biudžetą.

14.   Vykdomoji valdyba nustato savo darbo tvarkos taisykles.

5 straipsnis

1.   Centrui vadovauja direktorius, Ambasadorių komiteto paskirtas ne ilgesniam kaip penkerių metų laikotarpiui.

Ambasadorių komitetas savo pirmininkams paveda pasirašyti direktoriaus darbo sutartį. Sutartis parengiama ir tvarkoma pagal Centro personalui taikomas taisykles. Ambasadorių komitetas yra įgaliotas priimti visus būtinus sprendimus, susijusius su direktoriumi.

2.   Direktorius yra Centro teisinis atstovas ir įgyvendina Ambasadorių komiteto nustatytas gaires. Direktorius atskaitingas Ambasadorių komitetui.

3.   Gavęs Vykdomosios valdybos pritarimą, direktorius teikia Ambasadorių komitetui tvirtinti Centro metinę darbo programą ir biudžetą, atspindinčius 2 straipsnyje nurodytas Centro funkcijas ir tikslus.

4.   Direktorius reguliariai atsiskaito Vykdomajai valdybai už Centro veiklą.

5.   Per devynis mėnesius pasibaigus kiekvieniems kalendoriniams metams direktorius parengia Centro veiklos ir atskaitomybės ataskaitą, ir, gavęs Vykdomosios valdybos patvirtinimą, ją pateikia Ambasadorių komitetui.

6.   Direktorius atsako už Centro veiklos organizavimą ir jo valdymą. Direktorius praneša Vykdomajai valdybai apie visas su Centro darbo tvarkos taisyklėmis susijusias priemones, kurios gali būti patvirtintos siekiant palengvinti su Centru susijusių taisyklių taikymą.

6 straipsnis

Centro biudžetas finansuojamas pagal Susitarimo finansiniame protokole nustatytas taisykles. Biudžetui gali būti skirtos ir kitos lėšos.

7 straipsnis

Remdamasis Vykdomosios valdybos rekomendacija, Ambasadorių komitetas gali iš dalies keisti Centro statutą ir darbo tvarkos taisykles.

8 straipsnis

AKR valstybės, valstybės narės ir Bendrija atitinkamai turi imtis būtinų priemonių šiam sprendimui įgyvendinti.

9 straipsnis

Panaikinamas 1991 m. balandžio 19 d. AKR ir EEB ambasadorių komiteto sprendimas Nr. 1/91 dėl CTA veiklos taisyklių, 1991 m. balandžio 19 d. AKR ir EEB ambasadorių komiteto sprendimas Nr. 3/91, nustatantis CTA patariamojo komiteto statutą ir veiklos tvarką, 1997 m. balandžio 30 d. AKR ir EB ambasadorių komiteto sprendimas Nr. 2/97, iš dalies keičiantis pastarąjį sprendimą, 2003 m. balandžio 11 d. AKR ir EB ambasadorių komiteto Sprendimas Nr. 1/2003, 2003 m. gruodžio 23 d. AKR ir EB ambasadorių komiteto Sprendimas Nr. 10/2003 ir 2004 m. gruodžio 17 d. AKR ir EB ambasadorių komiteto Sprendimas Nr. 6/2004 dėl CTA patariamojo komiteto narių skyrimo.

10 straipsnis

Šis sprendimas įsigalioja jo priėmimo dieną.

Priimta Briuselyje, 2006 m. rugsėjo 27 d.

Ambasadorių komiteto vardu

Pirmininkas

R. MAKONGO

----

(1)OL L 317, 2000 12 15, p. 3. Susitarimas su paskutiniais pakeitimais, padarytais Susitarimu, pasirašytu 2005 m. birželio 25 d. Liuksemburge (OL L 287, 2005 10 28, p. 4).

(2)OL L 317, 2000 12 15, p. 355

----

----

AKR IR EB AMBASADORIŲ KOMITETO SPRENDIMAS Nr. 5/2006

2006 m. rugsėjo 27 d.

dėl Žemės ūkio ir kaimo bendradarbiavimo techninio centro (CTA) tarnybos nuostatų

(2006/879/EB)

AKR IR EB AMBASADORIŲ KOMITETAS,

atsižvelgdamas 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimą (1) (toliau – Kotonu susitarimas), ir ypač į jo III priedo 2 straipsnio 6 dalį,

atsižvelgdamas į 2000 m. rugsėjo 12 d. Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo ir administravimo pagal Kotonu susitarimo Finansinį protokolą,

atsižvelgdamas į Komisijos pasiūlymą, parengtą suderinus su Žemės ūkio ir kaimo bendradarbiavimo techniniu centru,

kadangi pasirašius Kotonu susitarimą Ambasadorių komitetas turi priimti Žemės ūkio ir kaimo bendradarbiavimo techninio centro (CTA) tarnybos nuostatus,

PRIĖMĖ ŽEMĖS ŪKIO IR KAIMO BENDRADARBIAVIMO TECHNINIO CENTRO TARNYBOS NUOSTATUS:

I ANTRAŠTINĖ DALIS

BENDROSIOS NUOSTATOS

1 straipsnis

1.   Šie Tarnybos nuostatai (toliau – nuostatai) yra nustatyti atsižvelgiant į Žemės ūkio ir kaimo bendradarbiavimo techninio centro (toliau – Centras) veiklos tarptautinį ir viešąjį pobūdį. Ypač jie reglamentuoja personalo teises ir pareigas, įdarbinimo, pareigybių skirstymo ir tarnybos nutraukimo sąlygas; darbo sąlygas; atlyginimų ir socialinių išmokų mokėjimo, drausminimo ir skundų pateikimo tvarką.

2.   Centro Vykdomoji taryba (toliau – Vykdomoji taryba) šių nuostatų nustatytose ribose gali priimti jai Centro direktoriaus (toliau – direktorius) pateiktus vidaus taisyklių pasiūlymus arba pakeitimus, kad šių nuostatų principai būtų išdėstyti kuo išsamiau; ši teisė ypač bus taikoma aiškiai numatytiems jų aspektams.

3.   Vykdomoji taryba AKR–EB Ambasadorių komitetui (toliau – komitetas) ir Komisijai praneša apie priimtus vidaus taisyklių pasiūlymus arba jų pakeitimus kaip įmanoma greičiau ir vėliausiai per trisdešimt darbo dienų nuo jų priėmimo datos.

Jei Vykdomoji taryba mano, kad tai būtina, ji gali laikinai arba sąlyginai taikyti savo priimtus pasiūlymus dėl vidaus taisyklių arba jų pakeitimus. Šių pasiūlymų negalima pradėti taikyti anksčiau, nei Vykdomoji taryba juos priėmė.

Per daugiausiai trejus mėnesius nuo pranešimo gavimo datos Komitetas arba patvirtina vidaus taisykles, apie kurias jam buvo pranešta, arba daro pakeitimus.

4.   Direktoriui ir Centro personalui taikomą teisinį pagrindą pagal 2 straipsnį sudaro Kotonu susitarimas, tarp Nyderlandų ir Centro pasirašytas Vyriausiųjų valdybų susitarimas, Centro statutas ir darbo tvarkos taisyklės, šie nuostatai ir priedai, kurie yra jų sudedamoji dalis, Centro finansiniai nuostatai, vidaus taisyklės, priimtos pagal 2 ir 3 dalis po šių nuostatų įsigaliojimo, direktoriaus priimtos vidaus įgyvendinimo taisyklės ir bet kurios raštu nustatytos atskiros sąlygos, patvirtintos Vykdomosios tarybos arba įdarbinimo momentu, arba vėliau.

2 straipsnis

1.   Šie nuostatai nustato sąlygas, taikomas:

2.   Vadovaujantis šiais nuostatais Centro personalo narys yra kiekvienas pagal direktoriaus pasirašytą terminuotą darbo sutartį įdarbintas bet kuris asmuo remiantis 6 straipsnio 2 dalies a ir b punktais ir juose numatytomis sąlygomis bei apribojimais.

3.   Šiuose nuostatuose vietos personalo narys yra bet kuris asmuo nustatytam laikotarpiui ir pagal vietos papročius Centro įdarbintas pagal sutartį fiziniam darbui ar aptarnavimo pareigoms atlikti 7 straipsnyje nenurodytoje tarnyboje.

4.   Visos šiuose nuostatuose esančios nuorodos į vyriškosios lyties asmenį taip pat laikomos nuorodomis į moteriškosios lyties asmenį ir vice-versa, išskyrus atvejus, kai iš konteksto aiškiai matyti, kad yra kitaip.

3 straipsnis

1.   Vykdomoji taryba atsako už direktoriaus pasiūlyto 2.A ir 2.B lygio personalo priėmimo į darbą patvirtinimą ir personalo sutarčių bei atskirų konkrečių sąlygų, susijusių su vienu ar daugiau personalo narių, atnaujinimą, pratęsimą bei nutraukimą.

Dėl vietos personalo narių įdarbinimo ir jų sutarčių atnaujinimo, pratęsimo arba nutraukimo sprendžia direktorius įprastine tvarka ir pagal vidaus taisykles, kurias direktoriaus siūlymu priėmė Vykdomoji taryba.

2.   Direktorius prašo Vykdomosios tarybos sutikimo, kai reikia spręsti bet kokius su personalo įdarbinimu ir jų sutarčių atnaujinimu, pratęsimu ar nutraukimu susijusius klausimus. Šie klausimai, inter alia, susiję su laisvomis darbo vietomis, su paskelbimo apie laisvas darbo vietas būdais, su gautomis kandidatūromis ir kandidatų atrankos būdais bei kriterijais.

4 straipsnis

1.   Įsteigiami:

kurie atlieka funkcijas, skirtas jiems pagal šiuos nuostatus.

Šių organų sudėtis ir veiklos principai nustatomi pagal V priedo nuostatas.

2.   Personalo komitetas atstovauja personalo interesus Centre ir palaiko ryšį tarp Centro ir personalo. Jis prisideda prie tinkamos tarnybų veiklos užtikrinimo leisdamas personalui pareikšti savo nuomonę ir pasisakyti klausimais, kurie yra su jais susiję.

Personalo komitetas gali pateikti direktoriui pasiūlymus dėl personalo darbo sąlygų ar dėl bendrų gyvenimo sąlygų pagerinimo.

3.   Direktorius turi būti informuojamas apie Personalo komiteto rinkimus, iškeltus kandidatus ir balsavimo rezultatus.

Direktorius praneša Vykdomajai tarybai Personalo komiteto narių pavardes.

Direktorius Personalo komitetui suteikia tinkamas sąlygas pareigoms atlikti.

4.   Kiekvienai laisvai statutinei pareigybei ar paaukštinimui, kurie yra nustatyti biudžete (ir susiję su neterminuota sutartimi), direktorius skiria Įdarbinimo/paaukštinimo komitetą.

5 straipsnis

Centras gali prašyti komandiruotų arba trečiųjų asmenų apmokamų ekspertų paslaugų. Šie ekspertai dirba pagal direktoriaus pasiūlymu Vykdomosios tarybos patvirtintas vidaus taisykles.

Komandiruotu ekspertu laikomas bet kuris nacionalinis ar tarptautinis pareigūnas arba privataus sektoriaus darbuotojas, turintis iš Centro personalo nario reikalaujamą kvalifikaciją ir patirtį, ir kuris yra perkeliamas laikinai dirbti į Centrą arba pagal pirmoje pastraipoje nurodytas taisykles pasikeičia su kitu personalo nariu.

II ANTRAŠTINĖ DALIS

PERSONALAS

I SKYRIUS

Paskyrimas – pareigybių skirstymas – etatai

6 straipsnis

1.   Vienintelis bet kurio personalo nario paskyrimo tikslas – pagal šiuose nuostatuose nustatytas sąlygas užpildyti laisvas pareigybes, nurodytas prie biudžeto pagal 10 straipsnį pridėtame pareigybių sąraše.

2.   Statutinis personalas yra samdomas pagal vieną iš šių sutarčių:

7 straipsnis

1.   Šiuose nuostatuose nurodytos pareigybės klasifikuojamos į keturias kategorijas, išvardytas pagal jų pobūdį ir jas atitinkantį pareigų lygį, pareigų žemėjimo tvarka, t. y. „direktoriai“, „specialistas“, „raštinės darbuotojas“ ir „pagalbinis darbuotojas“.

2.   Kiekviena kategorija skirstoma į lygius, o kiekvienas lygis – į pakopas.

Kategorijos, lygiai (ir juos atitinkančios tipinės pareigos) ir pakopos pateikiami kartu su kita informacija II priede nurodomoje lentelėje. Remdamasis šia lentele direktorius patvirtina kiekvienos Centro pareigybės užduočių ir pareigų aprašymą.

3.   „Specialisto“ kategorija atitinka valdymo, kūrimo ir tyrimo pareigas vystymosi srityje, ir joms vykdyti privaloma turėti universitetinį išsilavinimą. Ši kategorija skirstoma į ketverius lygius:

Direktoriaus siūlymu Vykdomoji taryba nustato 2.A lygio pareigybių skaičių.

4.   „Raštinės darbuotojo“ kategorija skirstoma į tris lygius:

5.   „Pagalbinio darbuotojo“ kategorija priskiriama 4.A lygiui, atitinkančiam „techninio darbuotojo“ pareigas, į kurias įeina fizinis darbas ar aptarnavimo pareigos, kurių vykdymui privaloma turėti pradinio mokslo baigimo diplomą, kurį, jei reikia, papildo techninės žinios, ir mažiausiai dvejų metų profesinę patirtį.

8 straipsnis

1.   Paskyrimo momentu personalo narį, nustatydamas jo kategoriją, lygį ir pakopą, klasifikuoja direktorius, atsižvelgdamas į biudžetą ir pagal vidaus taisykles, kurias direktoriaus siūlymu priėmė Vykdomoji taryba.

2.   Įdarbintas personalo narys priskiriamas pirmai savo lygio pakopai.

Tačiau atsižvelgdamas į suinteresuotojo asmens išsilavinimą ir specialiąją profesinę patirtį, direktorius gali padaryti išimtį ir priskirti jo pareigas 2 pakopai.

3.   Jei personalo narys paskiriamas į pareigas, kurios atitinka aukštesnį lygį nei tos, į kurias jis buvo paskirtas, tai reikia keisti ir jo sutartį.

9 straipsnis

1.   Atsižvelgdamas tik į Centro interesus ir nepaisydamas pilietybės, direktorius kiekvieną personalo narį perkėlimo būdu paskiria į darbo vietą, kur reikalinga jo kategorijos ir lygio pareigybė.

2.   Į kiekvieno lygio skyriaus vadovo ar vadovo pavaduotojo pareigas personalo narys skiriamas tik dėl funkcinių priežasčių.

3.   Personalo narių paskyrimas kiek įmanoma atspindi jungtinį Centro AKR–EB pobūdį.

10 straipsnis

Prie metinio Centro biudžeto pridėtame sąraše nustatytas kiekvienos kategorijos bei lygio pareigybių skaičius ir patikslinamos galimos laisvos pareigybės.

II SKYRIUS

Teisės ir pareigos

11 straipsnis

1.   Personalo narys turi vykdyti savo pareigas ir elgtis atsižvelgdamas tik į Centro interesus, neprašydamas ir nepriimdamas jokios vyriausybės, valdžios institucijos, organizacijos ar asmenų, nepriklausančių CTA, nurodymų.

2.   Personalo narys be direktoriaus leidimo iš vyriausybės ar bet kokios kitos Centrui nepriklausančios institucijos negali priimti jokios paslaugos, dovanos ar atlyginimo, išskyrus paslaugas, kurios buvo suteiktos arba prieš jį paskiriant, arba per tikslines atostogas ir tik už tas paslaugas.

12 straipsnis

1.   Personalo narys turi susilaikyti nuo bet kokio veiksmo ir ypač nuo bet kokio viešo nuomonės pareiškimo, kuris gali pakenkti jo pareigų garbei arba Centro reputacijai.

2.   Personalo narys turi susilaikyti nuo bet kokios atlyginamos ar neatlyginamos veiklos, kuri gali pakenkti jo nepriklausomumui arba Centro interesams.

13 straipsnis

Jei personalo nario teisėtas sutuoktinis ar asmuo, su kuriuo jis gyvena šeimoje, turi apmokamą darbą, personalo narys apie tai praneša direktoriui.

Tuo atveju, jei ta veikla yra nesuderinama su personalo nario pareigomis arba Centro interesais ir jei personalo narys negali garantuoti, kad ji bus nutraukta per nustatytą ir protingą laikotarpį, direktorius Vykdomajai tarybai siūlo sprendimą dėl tokio personalo nario palikimo pareigose, jo sutarties nutraukimo arba laikino jo sutarties sustabdymo.

14 straipsnis

Personalo narys, kuris eidamas savo pareigas privalo pasisakyti dėl aptariamo reikalo ar sprendimo, kuriuo jis yra asmeniškai suinteresuotas ir tokiu būdu rizikuoja sukompromituoti savo nepriklausomumą, apie tai turi informuoti direktorių.

15 straipsnis

Iš užimamų pareigų pasitraukęs pareigūnas privalo laikytis garbingumo ir taktiškumo principų sutikdamas eiti tam tikras pareigas ar gaudamas tam tikrą naudą, tiesiogiai ar netiesiogiai susijusias su Centru.

16 straipsnis

1.   Personalo narys privalo kaip įmanoma stengtis nepaskleisti faktų ir informacijos, susijusių su jo pareigomis arba apie kuriuos jam tapo žinoma vykdant savo pareigas; jis jokiu būdu ir jokia forma negali perduoti neįgaliotam fiziniam ar juridiniam asmeniui jokio dokumento ir informacijos, kuri nebuvo paskelbta viešai. Jis turi laikytis šio reikalavimo dešimt metų po to, kai pasitraukia iš užimamų pareigų.

2.   Be direktoriaus leidimo personalo narys negali vienas ar grupėje su kitais asmenimis atskleisti ar kam nors leisti atskleisti jokio dokumento, kurio turinys susijęs su Centro veikla. Toks leidimas gali būti neišduodamas tik tuo atveju, jei numatytas paviešinimas galėtų pakenkti Centro interesams.

17 straipsnis

Visos teisės, įskaitant autoriaus teises ir kitas intelektualinės nuosavybės teises, į personalo nario atliktus darbus einant pareigas, yra Centro nuosavybė.

18 straipsnis

Personalo narys privalo reziduoti įdarbinimo vietoje arba tokiu atstumu nuo jos, kad tai jam netrukdytų atlikti savo pareigų.

19 straipsnis

1.   Nepaisant užimamų pareigų, personalo narys privalo padėti ir patarti savo vyresnybei; jis yra atsakingas už jam patikėtų užduočių vykdymą.

2.   Personalo narys, kuris yra atsakingas už tarnybos veiklą, savo vadovams atsako už jam suteiktus įgaliojimus ir už jo duotų nurodymų vykdymą. Asmeninė jo pavaldinių atsakomybė neatleidžia jo nuo jam tenkančios atsakomybės.

3.   Jei gautas nurodymas jam atrodo neteisėtas arba jei jis mano, kad jo vykdymas gali sukelti neigiamas pasekmes, personalo narys savo nuomonę turi išreikšti, jei reikia – raštu, savo vadovui. Jei jis iš savo vadovo gauna raštišką nurodymų patvirtinimą, jis juos vykdo, jei šie nurodymai nepažeidžia baudžiamosios teisės ar nesukelia didelio pavojaus asmeniniam saugumui. Jei nurodymai pažeidžia įstatymus, personalo narys apie tai praneša direktoriui.

20 straipsnis

1.   Personalo narys privalo atlyginti visą ar dalį bet kurios žalos, kurią Centras patyrė dėl jo sunkios klaidos, padarytos jam einant savo pareigas, ar jei ji susijusi su jo einamomis pareigomis.

2.   Direktoriaus siūlymu Vykdomoji taryba, laikydamasi nustatytos tvarkos dėl drausminių priemonių, priima pagrįstą sprendimą.

21 straipsnis

1.   Privilegijos ir imunitetai Centro personalo nariams suteikiami tik Centro interesais. Pagal Centrui ir jo personalui taikomas atitinkamas Kotonu susitarimo protokolo dėl privilegijų ir imunitetų nuostatas ir, priklausomai nuo aplinkybių, Vyriausiųjų valdybų susitarimą, personalo nariai neatleidžiami nuo asmeninių įsipareigojimų vykdymo ar galiojančių įstatymų laikymosi bei policijos reikalavimų vykdymo.

2.   Kai nesutariama dėl šių privilegijų ir imunitetų taikymo, suinteresuotasis personalo narys turi nedelsdamas apie tai pranešti direktoriui.

22 straipsnis

1.   Centras padeda bet kuriam personalo nariui visose bylose, iškeltose asmenims, kurie dėl personalo nario tarnybinės padėties ar pareigų grasino, šmeižė, įžeidinėjo ar užpuolė jį ar jo šeimos narius bei jam priklausantį turtą. Jis solidariai atlygina dėl to patirtą bet kurio personalo nario žalą, jei jis sąmoningai ar dėl aplaidumo nesukėlė šios žalos ir negalėjo gauti kompensacijos iš šią žalą padariusio asmens.

2.   Centras personalo nariui padeda tobulėti profesijos srityje, jei tai yra suderinama su tarnybos tinkamos veiklos reikalavimais ir paties Centro interesais.

23 straipsnis

Personalo narys turi teisę priklausyti asociacijai; jis gali būti profsąjunginių ar profesinių organizacijų narys. Pareigų vykdymas tokiose organizacijose jokiu būdu negali kenkti atitinkamam asmeniui.

24 straipsnis

1.   Personalo nariai gali pateikti direktoriui prašymą, susijusį su klausimais dėl jų pareigų.

2.   Visi su konkrečiu asmeniu susiję pagal šiuos nuostatus priimti sprendimai tuojau pat raštu pateikiami personalo nariui.

3.   Kiekvienas personalo nariui nepalankus sprendimas turi būti pagrįstas.

25 straipsnis

1.   Kiekvienam personalo nariui gali būti užvesta tik viena asmens byla. Šiame dokumentų rinkinyje privalo būti:

Kiekvienas personalo narys turi teisę susipažinti su visais dokumentais, esančiais jo asmens byloje. Pasitraukęs iš tarnybos, jis išsaugo šią teisę ilgiausiai dvejų metų laikotarpiui.

Asmens byla yra slapta, o į ją pasižiūrėti gali tik Administracijos pareigūnai. Atitinkamų dokumentų kopijos perduodamos Tarptautinės darbo organizacijos Administraciniam teismui, jei susijusiam asmeniui teisme pareiškiamas ieškinys ir jei teismas to reikalauja.

2.   Kiekvienas asmens byloje esantis dokumentas, susijęs su pirmojo sunkumo laipsnio drausmine priemone pagal 55 straipsnio 2 dalį, yra sunaikinamas po trejų metų, jei per šį laikotarpį personalo nariui nebuvo taikomos naujos drausminės priemonės.

III SKYRIUS

Įdarbinimas – reguliarus vertinimas – profesinis tobulėjimas – pasitraukimas iš užimamų pareigų (sutarties nutraukimas) – atleidimas

1 skirsnis

Įdarbinimas

26 straipsnis

1.   Įdarbinant personalo narius reikia siekti užtikrinti, kad Centre dirbtų tik geriausius sugebėjimus turintys, našiai dirbantys ir sąžiningi asmenys.

2.   Personalo nariai atrenkami konkurso tvarka pagal direktoriaus siūlymu Vykdomosios tarybos patvirtintas vidaus taisykles.

3.   2 dalyje nurodytomis taisyklėmis nustatyta įdarbinimo tvarka turi būti atvira bei skaidri, ji turi sudaryti vienodas galimybes dalyvauti ir dirbti visų Kotonu susitarimą pasirašiusių valstybių piliečiams.

Personalo narys yra atrenkamas neatsižvelgiant į jo rasę, religiją ar lytį.

Jokia pareigybė nėra rezervuojama kurios nors valstybės narės piliečiams.

Jei paskyrimui į pareigas privalomi profesinės kvalifikacijos ir patirties lygiai yra vienodi, įdarbinama remiantis kiek įmanoma platesniu geografiniu pagrindu atrenkant personalo narius iš Kotonu susitarimą pasirašiusių valstybių piliečių.

Personalo narių paskyrimas kiek įmanoma atspindi jungtinį Centro AKR–EB pobūdį.

27 straipsnis

1.   Asmuo gali būti paskirtas personalo nariu, jei jis:

2.   Kiekvienas personalo narys prieš pradėdamas eiti savo pareigas Centre pateikia šiuos dokumentus:

3.   Centro prašymu personalo narys turi sutikti iki bandomojo laikotarpio pabaigos pasitikrinti sveikatą pas Centro gydytoją-pareigūną.

28 straipsnis

1.   Siekdamas užpildyti laisvas pareigybes, direktorius, išnagrinėjęs galimybes įdarbinti Centro personalo narius šiose pareigybėse perkėlimo būdu arba suteikiant jiems aukštesnį lygį ar kategoriją pagal 32 ir 33 straipsnius, skelbia viešą įdarbinimo konkursą pagal 4 straipsnio 1 dalyje, 26 straipsnio 2 dalyje ir V priede nurodytas taisykles.

2.   Viešas konkursas taip pat gali būti skelbiamas ir siekiant sudaryti būsimam įdarbinimui rezervo sąrašą.

29 straipsnis

1.   Įdarbintas personalo narys turi praeiti šešerių mėnesių bandomąjį laikotarpį.

2.   Personalo narys, kuris neįrodė turįs pakankamos profesinės kompetencijos, kad galėtų būti paskirtas, pasibaigus bandomajam laikotarpiui yra atleidžiamas. Tačiau išimties tvarka direktorius gali kelis kartus pratęsti bandomąjį laikotarpį ne ilgesniam kai bendram šešerių mėnesių laikotarpiui.

3.   Jei bandomojo laikotarpio arba galimo jo pratęsimo metu personalo narys negali eiti savo pareigų mažiausiai per nepertraukiamą vieno mėnesio trukmės laikotarpį dėl ligos, motinystės atostogų ar nelaimingo atsitikimo, direktorius gali atitinkamai pratęsti bandomąjį laikotarpį.

4.   Nepažeidžiant 3 dalies nuostatos, bendra bandomojo laikotarpio trukmė negali viršyti dvylikos mėnesių.

5.   Personalo narys gali atsistatydinti iš pareigų bet kuriuo bandomojo laikotarpio metu, tačiau privalo įspėti apie atsistatydinimą ne vėliau kaip prieš vieną mėnesį, išskyrus tą atvejį, kai susitarta kitaip.

2 skirsnis

Reguliarus vertinimas. Profesinis tobulėjimas

30 straipsnis

1.   Kas dvylika mėnesių, kalendorinių metų pabaigoje, vyresnybė parengia kiekvieno personalo nario sugebėjimus, darbo našumą ir elgesį darbo metu įvertinančią ataskaitą pagal direktoriaus nustatytas vidaus įgyvendinimo taisykles.

2.   Įvertinimo ataskaita pateikiama personalo nariui. Jis gali padaryti pastabų, kurios jam atrodo naudingos.

31 straipsnis

1.   Personalo narys, kuris mažiausiai dvejus metus puikiai ir nepertraukiamai puikiai vykdė darbo užduotis tame pačiame pareigybės lygyje bei toje pačioje pakopoje ir kurio darbo sutartis galioja mažiausiai vieną mėnesį pasibaigus šiam laikotarpiui, gali pereiti į aukštesnę šio lygio pakopą.

2.   Minėtas perėjimas į aukštesnę pareigybės pakopą nevyksta savaime, dėl jo sprendžia direktorius, vadovaudamasis vyresnybės ataskaita apie personalo nario sugebėjimus, darbo našumą ir elgesį darbo metu bei jo atliekamų užduočių sudėtingumą.

32 straipsnis

1.   Personalo narys pereina į aukštesnio lygio pareigybę tik tuo atveju, kai yra laisvų darbo vietų ir kai į artimiausią aukštesnio lygio pareigybę jį paskiria direktorius, pagal direktoriaus siūlymu Vykdomosios tarybos patvirtintas vidaus taisykles.

2.   Personalo narys, skiriamas į tai pačiai kategorijai priklausančią artimiausią aukštesnio lygio pareigybę, atrenkamas iš kelių kandidatų, kurie yra išdirbę minimalų darbo laiką to paties lygio pareigybėje ir kurių nuopelnai yra atitinkamai palyginti ir įvertinti vyresnybės ataskaitose.

3.   Personalo narys skiriamas į artimiausią aukštesnės kategorijos pareigybę tik tuomet, kai atrenkamas iš kelių kandidatų, atitinkančių keliamus profesinio pasirengimo ir patirties reikalavimus bei išdirbusių minimalų darbo laiką savo lygio pareigybėje. Personalo narys skiriamas į žemiausio naujos kategorijos lygio pareigybę.

4.   Personalo narys turi būti išdirbęs mažiausiai dvejus metus to paties lygio pareigybėje, kad galėtų būti skiriamas į aukštesnio lygio ar kategorijos pareigybę.

33 straipsnis

1.   Personalo nariui skiriamą tokios pakopos pareigybė, kurioje numatytas darbo užmokestis yra labiausiai panašus į jo buvusio lygio.

2.   Paskirtas į naujo lygio pareigybę, personalo narys privalo gauti ne mažesnį negu ankstesnio lygio pareigybei nustatytą bazinį mėnesinį darbo užmokestį.

3.   Bet kuriuo atveju personalo narys neturi gauti mažesnės sumos negu tuo atveju, jei jo nepaaukštinus būtų paskirtas į ankstesnio lygio pakopą pagal nuopelnus. Tokiu atveju personalo nariui skiriama papildoma pakopa nuo tos dienos, kai ankstesnio lygio pareigybėje jam turėjo būti suteikta pakopa pagal nuopelnus.

3 skirsnis

Pasitraukimas iš užimamų pareigų. Sutarties nutraukimas

34 straipsnis

Neatsižvelgiant į mirties atvejį, personalo narys baigia tarnybą:

35 straipsnis

Personalo nario darbo sutartis gali būti nutraukiama direktoriaus siūlymu be išankstinio įspėjimo:

36 straipsnis

1.   Atlikus šios antraštinės dalies VI skyriuje numatytą drausminę procedūrą, personalo nario darbo sutartis gali būti nutraukiama be išankstinio įspėjimo dėl drausminių priežasčių, nustačius rimtų personalo nario pareigų pažeidimų, padarytų tyčia ar dėl neatsargumo. Sprendimą nutraukti darbo sutartį priima direktorius, iš anksto suteikęs asmeniui galimybę pateikti argumentus savo gynybai.

2.   Prieš nutraukiant darbo sutartį, personalo narys gali būti laikinai nušalinamas nuo pareigų 57 straipsnyje numatytomis sąlygomis.

3.   Nutraukiant darbo sutartį 1 dalies sąlygomis, direktorius Vykdomajai tarybai gali pasiūlyti iš dalies ar visiškai nutraukti suinteresuotam asmeniui pagal 46 ir 52 straipsniuose nurodytose taisyklėse numatytų išmokų mokėjimą ar išlaidų atlyginimą.

37 straipsnis

1.   Personalo nario darbo sutartis nutraukiama be Centro išankstinio įspėjimo, jeigu direktorius nustato, kad įdarbinimo metu personalo narys sąmoningai pateikė klaidingą informaciją apie savo profesinius sugebėjimus ar tokią informaciją, kuri neatitinka 27 straipsnio 1 dalyje numatytų reikalavimų.

2.   Tokiu atveju dėl darbo sutarties nutraukimo sprendžia Vykdomoji taryba direktoriaus siūlymu, išklausius suinteresuotą asmenį ir atlikus šios antraštinės dalies VI skyriuje numatytą drausminę procedūrą.

3.   Prieš nutraukiant darbo sutartį, personalo narys gali būti laikinai nušalinamas nuo pareigų 57 straipsnyje numatytomis sąlygomis.

Taikomos 36 straipsnio 3 dalies nuostatos.

IV SKYRIUS

Darbo sąlygos

1 skirsnis

Darbo trukmė

38 straipsnis

1.   Centras bet kuriuo metu gali pasinaudoti dirbančiu personalo nariu.

Tačiau įprasta darbo trukmė neturi viršyti trisdešimt septynių su puse valandų per savaitę, kurios išdirbamos pagal direktoriaus nustatytas vidaus įgyvendinimo taisykles.

2.   Direktorius gali leisti personalo nariui dirbti ne visą darbo dieną, jeigu prašymas gauti leidimą yra tinkamai pagrįstas ir jeigu tokia nuostata, direktoriaus suvokimu, nepažeidžia Centro interesų.

Leidimo suteikimo sąlygos apibrėžtos direktoriaus nustatytose vidaus įgyvendinimo taisyklėse.

39 straipsnis

1.   Iš personalo nario gali būti reikalaujama dirbti viršvalandžius, atsiradus skubiam ar išskirtinės svarbos darbui. Dirbti naktį, sekmadieniais ar nedarbo dienomis gali būti leidžiama pagal direktoriaus nustatytas vidaus įgyvendinimo taisykles.

2.   Bendras išdirbtų viršvalandžių skaičius neturi viršyti šimto penkiasdešimties valandų per šešis mėnesius.

3.   „Specialistų“ ar „raštinės darbuotojų“ kategorijos personalo dirbami viršvalandžiai nesuteikia teisės į kompensaciją ar atlygį.

Pagal 1 dalyje nurodytas vidaus įgyvendinimo taisyklių sąlygas viršvalandžius dirbantys „pagalbinio darbuotojo“ kategorijai priklausantys personalo nariai turi teisę į kompensuojamąjį poilsio laikotarpį arba, jei per šešis mėnesius nuo mėnesio, kurį buvo dirbami viršvalandžiai, negalima suteikti kompensacijos dėl darbo būtinumo, – jiems automatiškai sumokama šiose taisyklėse nustatytą užmokestį už kiekvieną viršvalandį.

2 skirsnis

Atostogos

40 straipsnis

1.   Personalo narys turi teisę į ne mažiau kaip dvidešimt keturias ir ne daugiau kaip trisdešimt darbo dienų kasmetinių atostogų kiekvienais kalendoriniais metais pagal direktoriaus nustatytas vidaus įgyvendinimo taisykles. Šiose taisyklėse apibrėžiamos atostogų dienų perkėlimo iš vienų kalendorinių metų į kitus sąlygos.

2.   Be kasmetinių atostogų direktorius gali išimties tvarka ir paties personalo nario prašymu suteikti tikslinių atostogų. Šių atostogų suteikimo sąlygos apibrėžiamos direktoriaus siūlymu Vykdomosios tarybos patvirtintose vidaus taisyklėse.

41 straipsnis

Neatsižvelgiant į 40 straipsnyje numatytas atostogas, darbuotoja, pateikusi medicininę pažymą, turi teisę į motinystės atostogas, kurių metu jai mokamas toks pat darbo užmokestis ir kurios paprastai prasideda likus šešioms savaitėms iki numatytos gimdymo datos, nurodytos pažymoje, ir dažniausiai baigiasi praėjus dešimt savaičių po gimdymo datos, tačiau šios atostogos negali trukti mažiau kaip šešias savaites.

Tačiau leidus gydytojui, suinteresuotos darbuotojos motinystės atostogos gali prasidėti likus mažiau negu šešioms savaitėms iki numatytos gimdymo datos ir baigtis praėjus dešimt savaičių po gimdymo datos, – tokiu atveju pridedamas laikas, kurį suinteresuotoji išdirbo nuo šeštos savaitės, likusios iki tikslios gimdymo datos.

Darbuotojas vyras turi teisę į penkių darbo dienų tėvystės atostogas, kurių jis gali išeiti per dešimt savaičių po vaiko gimimo datos.

42 straipsnis

Jeigu personalo narys pagrindžia negalįs eiti pareigų dėl ligos ar nelaimingo atsitikimo, jam suteikiamos nedarbingumo atostogos pagal direktoriaus siūlymu Vykdomosios tarybos patvirtintas vidaus taisykles. Centras gali savo nuožiūra nuspręsti kreiptis nuomonės į nepriklausomą gydytoją.

43 straipsnis

Personalo nario, kuriam leista dirbti ne visą darbo dieną, kasmetinės atostogos sumažinamos per pusę. Išskaičiuojamų dienų dalys nustatomos remiantis pro rata principu pagal direktoriaus nustatytas vidaus įgyvendinimo taisykles.

44 straipsnis

1.   Išskyrus ligos ar nelaimingo atsitikimo atvejus, personalo narys negali praleisti darbo dienos, jeigu jam vyresnybė nedavė tokio leidimo. Nepažeidžiant galimo drausminėje procedūroje numatytų nuostatų taikymo, bet kuri tinkamai nustatyta diena, praleista be leidimo, išskaičiuojama iš bendro suinteresuoto asmens kasmetinių atostogų dienų skaičiaus. Jeigu šios atostogos jau pasibaigusios, personalo narys savaime netenka darbo užmokesčio už atitinkamą laikotarpį.

2.   Jeigu personalo narys ketina praleisti nedarbingumo atostogas kitoje negu įdarbinimo vietoje, jis privalo iš anksto prašyti direktoriaus leidimo.

3.   Išimties tvarka personalo nariui gali būti suteikiamos nemokamos atostogos dėl asmeninių priežasčių, jeigu jis pateikia prašymą ir jeigu šiam prašymui pritaria direktorius. Šių atostogų trukmė negali viršyti vienerių metų per penkiolika metų.

Šių nemokamų atostogų metu personalo narys negali būti skiriamas į aukštesnės pakopos pareigybę, – šiuo atveju netaikomos 31 straipsnio 1 ir 2 dalyje nurodyto minimalaus laikotarpio sąlygos.

Nemokamų atostogų suteikimo sąlygos apibrėžiamos direktoriaus siūlymu Vykdomosios tarybos patvirtintose vidaus taisyklėse.

4.   Kiekvieną kartą, kai baigiasi aštuoniolikos mėnesių nepertraukiamo darbo laikotarpis, personalo narys, jo sutuoktinis ir jo išlaikomi vaikai turi teisę keliauti į kilmės vietą ir atgal pagal direktoriaus siūlymu Vykdomosios tarybos patvirtintas vidaus taisykles.

3 skirsnis

Valstybinės šventės

45 straipsnis

Valstybinių švenčių sąrašą sudaro direktorius.

V SKYRIUS

Darbo užmokestis ir išlaidos

46 straipsnis

1.   Direktoriaus siūlymu Vykdomosios tarybos patvirtintų vidaus taisyklių sąlygomis ir, jeigu nenumatyta kitaip, personalo narys turi teisę gauti jo kategoriją, lygį ir pakopą atitinkantį darbo užmokestį, nes buvo įdarbintas.

Jis negali atsisakyti šios teisės.

2.   Darbo užmokestį sudaro bazinis mėnesinis atlyginimas, šeimos pašalpos ir kitos išmokos.

47 straipsnis

Darbo užmokestis išreiškiamas ir mokamas eurais.

48 straipsnis

Direktoriaus pasiūlymu Vykdomoji taryba patvirtina metinio darbo užmokesčio nustatymą remiantis Bendrijos darbuotojams skirta metodika, kuriai pritarė Europos Sąjungos Taryba.

49 straipsnis

Bazinis mėnesinis darbo užmokestis nustatomas kiekvienai kategorijai, lygiui ir pakopai pagal II priede pateikiamą lentelę.

50 straipsnis

1.   Šeimos pašalpos, kurias personalo narys turi teisę gauti, yra nustatomos 46 straipsnyje nurodyta tvarka ir jas sudaro:

2.   Šiame straipsnyje nurodytų šeimos pašalpų gavėjas privalo pranešti apie iš kitų šaltinių gaunamas šeimos pašalpas, tokiu atveju šios pašalpos išskaičiuojamos iš pagal šias nuostatas mokamų šeimos pašalpų.

3.   Vaiko pašalpa gali būti padvigubinta specialiu ir pagrįstu direktoriaus sprendimu, priimtu remiantis tinkamomis Centro paskirto gydytojo išduotomis medicininėmis pažymomis, kuriose nustatyta, kad personalo narys turi skirti daug lėšų vaiko su psichine ar fizine negalia slaugai.

51 straipsnis

Jei savo tarnybos laikotarpiu personalo narys miršta, likęs teisėtas sutuoktinis ar išlaikomi vaikai šešis mėnesius nuo mėnesio, kurį susijęs asmuo mirė, gauna visą mirusiojo atlyginimą.

52 straipsnis

Pagal 46 straipsnyje nurodytose vidaus taisyklėse nustatytas sąlygas personalo narys turi teisę gauti kompensaciją už išlaidas, patirtas tarnybos metu, perkeliant, periodiškai vykstant atostogų į tėvynę ar baigiantis sutarčiai, taip pat atliekant pareigas, arba kai jos susiję su jo pareigų atlikimu, nepažeidžiant 36 straipsnio 3 dalies.

53 straipsnis

1.   Mirus personalo nariui, jo teisėtam sutuoktiniui ar išlaikomam vaikui, kūno pervežimo iš personalo nario tarnybos vietovės į kilmės šalį išlaidas padengia Centras. Tuo tikslu Centras gali išmokėti avansą.

Centras taip pat atlygina kelionės išlaidas ir išlaidas, susijusias su pirmoje pastraipoje minėtų asmenų asmeninių daiktų ar bagažo gabenimu į mirusiojo personalo nario kilmės vietą.

2.   Mirus personalo nariui komandiruotės metu, Centras atlygina palaikų gabenimo iš personalo nario mirties vietos į kilmės vietą išlaidas.

54 straipsnis

Bet kuri neteisėtai įgyta išmoka turi būti grąžinama, jeigu jos gavėjas žinojo esant mokėjimo pažeidimų arba jeigu šis pažeidimas buvo toks akivaizdus, kad jis negalėjo apie tai nežinoti. Sugrąžinimo tvarką nustato direktorius.

VI SKYRIUS

Drausminės nuobaudos

55 straipsnis

1.   Personalo nariui, tyčia ar dėl aplaidumo nevykdžiusiam šiuose nuostatuose nustatytų pareigų, skiriama drausminė nuobauda.

2.   Drausminės nuobaudos yra šios:

3.   Vienam nusižengimui taikoma tik viena drausminė nuobauda.

56 straipsnis

1.   Direktorius gali personalo nario vyresnybės siūlymu ar savo paties iniciatyva priimti sprendimą jam skirti įspėjimo ar papeikimo nuobaudą nepasitaręs su Vykdomąja taryba. Suinteresuotas asmuo turi būti išklausytas prieš skiriant nuobaudą. Jis gali panorėjęs pateikti pastabų apie jam skiriamą įspėjimą ar papeikimą. Jo pastabos bus saugomos asmens byloje.

2.   Kitas nuobaudas skiria Vykdomoji taryba, įvykdžius 58 straipsnyje numatytą drausminę procedūrą. Ši procedūra pradedama direktoriaus ar Vykdomosios tarybos siūlymu, prieš tai išklausius suinteresuotą asmenį.

57 straipsnis

1.   Rimto pažeidimo atveju, kai personalo narys kaltinamas pažeidęs tarnybines pareigas ar pažeidė įstatymą, direktorius gali nuspręsti laikinai nušalinti pažeidėją nuo pareigų. Šis sprendimas priimamas prevencine tvarka ir nė vėliau kaip per keturias darbo dienas nuo tos dienos, kai buvo sužinota apie įvykdytą pažeidimą.

2.   Sprendime dėl laikino nušalinimo turi būti nurodoma, ar personalo nariui laikino nušalinimo laikotarpiu toliau mokamas visas jo darbo užmokestis, arba nustatoma užmokesčio dalis, kuri neišmokama ir kuri neturi būti didesnė negu pusė bazinio mėnesinio darbo užmokesčio.

3.   Jeigu sprendimas dėl personalo nario užmokesčio nepriimamas per du mėnesius nuo tos dienos, kai įsigaliojo sprendimas dėl laikino nušalinimo, tolesnį šio laikino nušalinimo taikymą turi patvirtinti Vykdomoji taryba.

4.   Jeigu sprendimas dėl personalo nario užmokesčio nepriimamas per keturis mėnesius nuo tos dienos, kai įsigaliojo sprendimas dėl laikino nušalinimo, suinteresuotas personalo narys turi vėl gauti visą darbo užmokestį.

5.   Jeigu pasibaigus drausminei procedūrai, suinteresuotam personalo nariui nebuvo paskirta jokia nuobauda arba jeigu jam buvo paskirta tik rašytinio įspėjimo ar papeikimo nuobauda, jam turi būti atlygintos neišmokėtos sumos.

6.   Tačiau, jei personalo narys yra kaltinamas dėl tų pačių veiksmų, galutinis sprendimas priimamas tik po to, kai bylą nagrinėjęs teismas priima galutinį sprendimą..

58 straipsnis

1.   Direktoriaus siūlymu pradėtos drausminės procedūros tikslais sudaromas ad hoc tyrimo komitetas, kuris pateikia direktoriui ataskaitą, aiškiai nurodančią pažeidimus ir prireikus pažeidimų įvykdymo aplinkybes.

Ši ataskaita pateikiama Vykdomosios tarybos pirmininkui, kuris apie tai praneša raštu suinteresuotam personalo nariui.

Jeigu personalo narys negauna pranešimo dėl savo kaltės arba atsisako patvirtinti jį gavęs, reiškia pranešimo gavimo patvirtinimą.

2.   Ad hoc tyrimo komiteto sudėtis ir veiksmai apibrėžiami direktoriaus siūlymu Vykdomosios tarybos patvirtintose vidaus taisyklėse.

III ANTRAŠTINĖ DALIS

DIREKTORIUS

59 straipsnis

1.   Šių nuostatų nuostatos, apibrėžiančios personalo narių teises ir pareigos, yra taikomos mutatis mutandis direktoriui.

2.   Jeigu šiuose nuostatuose numatyta, kad direktorius priima sprendimus dėl personalo narių ir vietos personalo narių, Vykdomoji taryba priima tokius sprendimus dėl direktoriaus.

Be to, tuo atveju, jei numatyta, kad personalo nariai ir vietos personalo nariai teikia informaciją direktoriui, pastarasis teikia tokią informaciją Vykdomajai tarybai.

IV ANTRAŠTINĖ DALIS

SOCIALINĖS APSAUGOS, MOKESČIŲ IR APELIACINIŲ SKUNDŲ PATEIKIMO NUOSTATOS

I SKYRIUS

Socialinės nuostatos

1 skirsnis

Socialinė apsauga

60 straipsnis

1.   Socialinės apsaugos sistemos klausimu personalo narys, direktorius ir prireikus Centro pripažinti jų šeimų nariai gali pasirinkti šalies, kurioje Centras įsteigęs savo buveinę, valstybinę sistemą, valstybės, kurioje jie gyveno pastaruoju metu, sistemą, arba valstybės, kurios piliečiai jie yra, sistemą arba bet kurią privačią socialinės apsaugos sistemą, su kuria Centras yra pasirašęs sutartį.

Tačiau pasirinkti galima tik vieną kartą per tris mėnesius nuo įdarbinimo datos; jis įsigalioja nuo tarnybos pradžios.

2.   Kaip nurodyta vidaus taisyklėse, personalo nariai, direktoriaus pavaduotojas, direktorius ir jų teisėti sutuoktiniai, negaunantys to paties pobūdžio ir lygio pašalpų pagal kitas teisės aktų nuostatas, bei jų išlaikomi vaikai, yra draudžiami sveikatos draudimu. Draudimo laipsnis nustatomas vidaus taisyklėse, kurias direktoriaus pasiūlymu priima Vykdomoji taryba.

3.   Reikiamą sveikatos draudimo įmoką turi sumokėti apdraustasis asmuo ir Centras pagal 2 dalyje nurodytas vidaus taisykles.

61 straipsnis

1.   60 straipsnyje nurodytų vidaus taisyklių nustatytomis sąlygomis personalo narys ir direktorius nuo pat pirmos tarnybos dienos yra draudžiami profesinės ligos ar nelaimingo atsitikimo draudimu. Jie privalo prisidėti prie šio draudimo mokėjimo.

2.   Nedraudiminių įvykių draudimas, draudimo paslaugos ir draudimo išlaidų padengimas aptariami 1 dalyje minėtose vidaus taisyklėse.

62 straipsnis

1.   Personalo nario ar direktoriaus šeimoje gimus vaikui, vienkartinė pašalpa išmokama asmeniui, konkrečiai atsakingam už vaiko globą, pagal 60 straipsnyje nurodytas vidaus taisykles.

2.   Vaiko gimimo pašalpos gavėjas privalo informuoti apie iš kitų šaltinių už tą patį vaiką mokamas tokio pat pobūdžio pašalpas, tokiu atveju šios pašalpos suma išskaičiuojama iš 1 dalyje numatytos pašalpos. Jeigu vaiko tėvas ir motina abu yra Centro personalo nariai ir gali gauti pašalpą, ji išmokama tik vieną kartą.

2 skirsnis

Kaupiamasis fondas

63 straipsnis

1.   Pagal direktoriaus siūlymu Vykdomosios tarybos priimtas vidaus taisykles Centras įkuria kaupiamąjį fondą personalo nariams ir direktoriui. Šios taisyklės nustato personalo narių ir Centro privalomo ir savanoriško įnašų mokėjimo fondui, taip pat išeitinių išmokų tarnybą Centre baigusiems personalo nariams mokėjimo metodus.

2.   Reikiamą kaupiamajam fondui sudaryti įmoką turi įmokėti apdraustasis asmuo ir Centras pagal 1 dalyje nurodytas vidaus taisykles.

3 skirsnis

Išeitinė išmoka galutinai ir savanoriškai nutraukus sutartį

64 straipsnis

1.   Personalo narys, kurio darbo sutartis nutraukiama personalo nariui bei Centrui susitarus ir kurio tarnybos Centre stažas siekia ne mažiau kaip penkerius metus, gali Vykdomosios tarybos sprendimu ir remiantis direktoriaus parengta ataskaita gauti išeitinę išmoką pagal direktoriaus siūlymu Vykdomosios tarybos patvirtintas vidaus taisykles.

2.   Išeitinė išmoka personalo nariui savaime nepriklauso, ji gali būti skiriama atsižvelgiant visų pirma į Centro interesus ir tikslus. Ji išmokama direktoriaus siūlymu Vykdomosios tarybos nustatytomis sąlygomis pagal 1 dalyje nurodytas vidaus taisykles.

3.   Išeitinė išmoka neskiriama, jeigu darbo sutartis nutraukiama pagal 36 ar 37 straipsnius.

4.   Direktorius negali gauti išeitinės išmokos.

5.   Išeitinė išmoka nesuderinama su 34 straipsnio 5 dalyje nurodyta išmoka.

II SKYRIUS

Mokesčių nuostatos

65 straipsnis

1.   Centro direktorius ir personalo nariai moka Centrui pajamų mokestį nuo Centro mokamo darbo užmokesčio.

Mokesčio mokėjimo sąlygos nurodytos III priede. Komitetas turi teisę prireikus jas pakeisti.

2.   Mokesčius Centras surenka išskaitydamas išmokant atlyginimą. Pajamos iš mokesčių į Centro biudžetą įrašomos kaip įplaukos.

III SKYRIUS

Skundų pateikimo tvarka

66 straipsnis

1.   Personalo narys ir direktorius gali kreiptis į kompetentingą instituciją, prašydami išnagrinėti jų skundą. Kompetentinga institucija praneša suinteresuotam asmeniui savo pagrįstą sprendimą per du mėnesius nuo prašymo pateikimo dienos. Pasibaigus šiam terminui ir negavus atsakymo į prašymą, tai laikoma tyliu besąlygišku prašymo atmetimu, kurį galima apskųsti toliau apibrėžtomis sąlygomis.

2.   Personalo narys ir direktorius gali kreiptis į kompetentingą instituciją, pateikdami skundą dėl jiems nepalankaus sprendimo: dėl kompetentingos institucijos jų atžvilgiu priimto sprendimo arba dėl to, kad ji nepriėmė sprendimo, kaip numatyta šiuose nuostatuose. Skundas yra rašytinis dokumentas, kuriame prašoma, kad ginčui išspręsti būtų rastas kompromisinis sprendimas. Skundas turi būti pateiktas per du mėnesius, priešingu atveju jis laikomas negaliojančiu. Šis terminas pradedamas skaičiuoti:

Kompetentinga institucija praneša suinteresuotam asmeniui savo pagrįstą sprendimą per du mėnesius nuo skundo pateikimo dienos. Pasibaigus šiam terminui ir negavus atsakymo į skundą, tai laikoma tyliu besąlygišku skundo atmetimu, kurį galima apskųsti 67 dalyje apibrėžtomis sąlygomis.

Tvarka, pagal kurią kompetentinga institucija priima pagrįstą sprendimą, apibrėžiama direktoriaus siūlymu Vykdomosios tarybos patvirtintose vidaus taisyklėse.

Šiame straipsnyje kompetentinga institucija yra:

67 straipsnis

1.   Ginčai tarp personalo narių ir Centro, taip pat tarp direktoriaus ir Centro sprendžiami pritaikant taikinimo procedūrą pagal IV priede nurodytą tvarką. Jeigu kompromisinis sprendimas nėra pasiektas, personalo narys turi teisę pateikti skundą Tarptautinės darbo organizacijos Administraciniam teismui.

2.   Tarptautinės darbo organizacijos Administracinis teismas (toliau – Administracinis teismas) yra kompetentingas spręsti ginčus tarp Centro ir jo personalo narių dėl nepalankaus suinteresuoto asmens atžvilgiu priimto sprendimo teisėtumo, kaip apibrėžta 66 straipsnio 2 dalyje.

3.   Skundas pateikiamas Administraciniam teismui tik tuo atveju, jeigu:

4.   Pagal 2 dalį skundai pateikiami per tris mėnesius. Šis terminas pradedamas skaičiuoti:

V ANTRAŠTINĖ DALIS

VIETOS PERSONALAS

68 straipsnis

1.   Vietos personalą samdo direktorius pagal terminuotą darbo sutartį.

2.   Vietos personalui mutatis mutandis taikoma II antraštinė dalis, išskyrus 6–10, 29, 31–37, 40–43 ir 46–50 straipsnius bei VI skyrių.

69 straipsnis

Vietos personalo įdarbinimo sąlygas ir visų pirma:

nustato direktorius pagal toje vietovėje, kurioje jie dirbs, galiojančias taisykles ir praktiką.

70 straipsnis

Socialinės apsaugos klausimu Centras kaip darbdavys sumoka įmokas pagal tos vietos, kurioje vietos personalo narys eis savo pareigas, galiojančias taisykles.

71 straipsnis

Bet kuris vietos personalo narys gali direktoriui pateikti prašymą, kad jis priimtų su juo susijusį sprendimą. Direktorius praneša suinteresuotam asmeniui savo pagrįstą sprendimą per vieną mėnesį nuo prašymo pateikimo dienos. Jei personalo narys nesutinka su direktoriaus sprendimu, jis gali pateikti skundą, kaip apibrėžta 72 straipsnyje.

72 straipsnis

Ginčai tarp Centro ir vietos personalo nario pateikiami spręsti kompetentingam teismui pagal galiojančius tos vietos, kurioje vietos personalo narys eina savo pareigas, teisės aktus.

VI ANTRAŠTINĖ DALIS

UŽSIENYJE DIRBANTIS PERSONALAS

73 straipsnis

Užsienyje einantiems pareigas personalo nariams taikomos nuostatos apibrėžiamos direktoriaus siūlymu Vykdomosios tarybos patvirtintose vidaus taisyklėse.

VII ANTRAŠTINĖ DALIS

LAIKINAI Į CENTRĄ PERKELTIEMS DARBUOTOJAMS TAIKOMOS TAISYKLĖS

74 straipsnis

Nuostatos, taikomos organizacijų ar įmonių darbuotojams, laikinai perkeltiems į Centrą pagal tam tikras bendradarbiavimo ar pasikeitimo darbuotojais sutartis, yra apibrėžiamos direktoriaus siūlymu Vykdomosios tarybos patvirtintose vidaus taisyklėse.

VIII ANTRAŠTINĖ DALIS

BAIGIAMOSIOS NUOSTATOS

75 straipsnis

Šie nuostatai įsigalioja tuo pačiu metu kaip ir jas nustatančio AKR–EB ambasadorių komiteto sprendimas.

76 straipsnis

Šis sprendimas įsigalioja jo priėmimo dieną.

Priimta Briuselyje, 2006 m. rugsėjo 27 d.

Ambasadorių komiteto vardu

Pirmininkas

R. MAKONGO

----

(1)OL L 317, 2000 12 15, p. 3. Susitarimas su paskutiniais pakeitimais, padarytais Susitarimu, pasirašytu 2005 m. birželio 25 d. Liuksemburge (OL L 287, 2005 10 28, p. 4).

----

I PRIEDAS

ŽEMĖS ŪKIO IR KAIMO BENDRADARBIAVIMO TECHNINIO CENTRO (CTA)

DARBO SUTARTIS (1) SU:

Atsižvelgiant į jūsų prašyme pateiktą informaciją ir laikantis priėmimo konkurso būdu procedūros, Žemės ūkio ir kaimo bendradarbiavimo techninis centras (CTA), atstovaujamas jo direktoriaus, ..., remiantis AKR–EB ambasadorių komiteto sprendimo Nr. 5/2006, nustatančio Centro tarnybos nuostatus, 6 straipsniu, priėmė sprendimą įdarbinti jus Centro personalo nariu.

Jūsų įdarbinimo sąlygos yra šios:

Briuselis,

Žemės ūkio ir kaimo bendradarbiavimo techninio centro vardu

Direktorius

Centro direktoriui

Aš sutinku su pirmiau pateikta sutartimi ir joje nurodytomis sąlygomis.

Esu gavęs ir susipažinęs su Centro statutais ir darbo tvarkos taisyklėmis, Centro tarnybos nuostatais ir vidaus taisyklėmis.

Sutinku tvirtai laikytis Tarnybos nuostatuose nustatytų ginčų su Centru sprendimo taisyklių ir aiškiai atsisakau kitų ginčų sprendimo būdų, įskaitant kreipimąsi į kitas teismines institucijas.

Data

Personalo nario parašas

----

(1)  Tipinė darbo sutartis turi būti pritaikyta šių Tarnybos nuostatų 6 straipsnyje nurodytoms terminuotoms ir trumpalaikėms darbo sutartims, kad būtų atsižvelgta į šiam darbo sutarčių tipui taikomas nuostatas ir kad darbo sutarties pasirašymo metu būtų galima nustatyti atskiras sąlygas.

I PRIEDO A PRIEDAS

ADMINISTRACINĖ ANKETA

Pavardė:

Vardas (-ai):

Gimimo data:

Šeiminė padėtis:

Darbo sutarties sudarymo data:

Šios darbo sutarties įsigaliojimo data:

Darbo sutarties trukmė:

Kilmės vieta:

Gyvenamoji vieta pagal tarnybą:

Kategorija, lygis ir pakopa:

Bazinis mėnesinis darbo užmokestis:

Specialiosios nuostatos:

Personalo nario parašas

Direktorius

I PRIEDO B PRIEDAS

ŠEIMOS ANKETA:

Pavardė:

Vardas (-ai):

Gimimo vieta ir data:

IŠLAIKYTINIAI

Pavardė/vardas (-ai)

Gimimo vieta/data

Ryšys

Civilinis statusas

Pilietybė

Čia pasirašęs asmuo patvirtina, kad pirmiau pateikta informacija yra teisinga.

Personalo nario parašas

Direktorius

Data:

----

II PRIEDAS

BENDRŲJŲ BAZINIŲ MĖNESINIŲ DARBO UŽMOKESČIŲ LENTELĖ (EURAIS)

Galioja nuo 2003 m. liepos 1 d. (2003 m. birželio mėn. rodikliai)

Išskyrus 1A lygį, aukščiausią kiekvieno lygio pakopą turinčių darbuotojų skaičius neturi viršyti 25 % statute numatytų šio lygio darbo vietų.

----

III PRIEDAS

APMOKESTINIMO CENTRO NAUDAI SĄLYGOS IR TVARKA

----

(1)OL L 56, 1968 3 4, p. 8. Reglamentas su paskutiniais pakeitimais, padarytais Reglamentu (EB, Euratomas) Nr. 1750/2002 (OL L 264, 2002 10 2, p. 15).

----

IV PRIEDAS

TAIKINIMAS

1 straipsnis

Taikinimo sritis

Centro darbuotojų ar direktoriaus ir Centro ginčai gali būti sprendžiami taikinimu pagal šias procedūrines taisykles.

2 straipsnis

Sąvokų apibrėžimai

Šiose procedūros taisyklėse, išskyrus tą atvejį, kai kontekste numatyta kita reikšmė:

3 straipsnis

Pranešimas ir terminų nustatymas

1.   Kiekvienas šios procedūros taisyklėse numatytas pranešimas yra pateikiamas registruotu laišku arba įteikiamas asmeniškai, abiem atvejais – kartu su prašymu patvirtinti apie gautą pranešimą ir nurodyti datą. Pranešimas laikomas gautu tą dieną, kurią pranešimas pateikiamas tokiu būdu. Jeigu adresatas negauna pranešimo dėl savo kaltės arba atsisako patvirtinti jį gavęs, tai tolygu pranešimo gavimo patvirtinimui.

2.   Pagal šias taisykles skaičiuojant laiką, šis laikotarpis prasideda kitą dieną nuo pranešimo, informacijos ar pasiūlymo gavimo. Jeigu paskutinė šio laikotarpio diena pranešime, informacijoje ar pasiūlyme nurodytu adresu yra valstybinė šventė ar nedarbo diena, laikotarpis pratęsiamas iki pirmos po jos einančios darbo dienos. Tačiau minėtu laikotarpiu pasitaikančios valstybinės šventės ir nedarbo dienos į pastarąjį įskaitomos.

4 straipsnis

Taikinimas

1.   Bet kuriuo metu prieš pateikdamas skundą Tarptautinės darbo organizacijos Administraciniam teismui, asmuo, turintis teisę prašyti išspręsti ginčą, gali prašyti pritaikyti taikinimo procedūrą pagal šios procedūros taisykles.

2.   Jeigu ginčas kyla tarp direktoriaus ir Centro, ieškovas gali pateikti Komitetui prašymą skirti taikintoją.

Komitetas turi skirti taikintoją ne vėliau kaip per šešiasdešimt dienų nuo prašymo gavimo.

3.   Jeigu ginčas kyla tarp darbuotojo ir Centro, ieškovas gali pateikti Vykdomajai tarybai prašymą skirti taikintoją. Taikintojas turi būti paskirtas ne vėliau kaip per keturiasdešimt penkias dienas.

4.   Negali būti paskirtas taikintoju vienos iš Susitarimą pasirašiusių valstybių pilietybės neturintis asmuo.

5.   Per trisdešimt dienų nuo pranešimo apie taikintojo paskyrimą gavimo šalis, prašanti taikyti taikinimo procedūrą, praneša apie savo prašymą kitai šaliai ir taikintojui.

Prašyme trumpai išdėstomi ieškovo argumentai bei pridedamos atitinkamų raštų bei dokumentų kopijos.

6.   Gavusi pranešimą apie prašymą, kita šalis per 30 dienų pateikia taikintojui ir ieškovui atsakymą į ieškovo argumentus.

7.   Taikintojo tyrimas yra vykdomas kuo neoficialiau ir greičiau, jeigu teisingas ir objektyvus ginčo sprendimas tai leidžia, ir yra grindžiamas nešališku kiekvienos šalies išklausymu. Kiekvienai šaliai gali atstovauti ar jai padėti jos pasirinktas įgaliotas asmuo.

8.   Išnagrinėjęs bylą, taikintojas šalims pateikia ginčo sprendimo nuostatas.

9.   Jeigu priimamas sprendimas, taikintojas sudaro ir pasirašo sprendimo protokolą. Šį protokolą pasirašo šalys, tokiu būdu nurodydamos savo sutikimą. Tokia tvarka pasirašytas sprendimo protokolas įpareigoja šalis.

10.   Tokia tvarka pasirašyto sprendimo protokolas įteikiamas šalims.

11.   Jeigu sprendimas nepriimamas per keturis mėnesius nuo taikintojo paskyrimo, šalys turi teisę dėl ginčo sprendimo kreiptis į Tarptautinės darbo organizacijos Administracinį teismą. Tokiu atveju tai, kas įvyko taikinimo procedūros metu, jokiu būdu neturi pažeisti kurios nors iš teismo šalių teisių.

12.   Jeigu taikinimo procedūra sužlunga, byla gali būti per tris mėnesius perduota nagrinėti Tarptautinės organizacijos Administraciniam teismui.

----

V PRIEDAS

TARNYBOS NUOSTATŲ 4 STRAIPSNYJE NUMATYTŲ ORGANŲ SUDĖTIS IR VEIKLOS SĄLYGOS

1 SKIRSNIS

Personalo komitetas

Personalo komitetą sudaro personalo nariai, o jų tarnybos laikotarpis yra trys metai. Visi personalo nariai turi teisę balsuoti ir būti renkami slaptu balsavimu.

Rinkimų į Personalo komitetą ir jo darbo sąlygas Personalo asociacijos darbo tvarkos taisyklėse nustato personalo narių Generalinė asamblėja.

Personalo komiteto narių sudėtis užtikrina, kad būtų atstovaujama visoms 7 straipsnyje numatytoms kategorijoms, ir kiek galima geriau atspindi jungtinį Centro AKR ir ES pobūdį.

Personalo komiteto rinkimai galioja, jei dalyvauja du trečdaliai balso teisę turinčių personalo narių. Tačiau jei šios proporcijos nėra, kitas balsavimas galioja, jei dalyvauja dauguma balso teisę turinčių personalo narių.

Pareigos, kurių imasi Personalo komiteto nariai ir personalo nariai, kuriuos Personalo komitetas paskyrė į pagal Tarnybos nuostatus ar Centro įsteigtas institucijas, laikomos jų įprastos tarnybos dalimi. Tai, jog atliekamos šios pareigos, niekaip negali pakenkti susijusiam asmeniui.

2 SKIRSNIS

Įdarbinimo/paaukštinimo komitetas

Direktorius paskiria Įdarbinimo/paaukštinimo komitetą nuspręsti dėl kiekvienos biudžete numatytos darbo vietos ar paaukštinimo.

Personalo komitetas jame dalyvauja stebėtojo teisėmis.

Įdarbinimo/paaukštinimo komiteto sudėtis ir veiklos sąlygos apibrėžiamos vidaus taisyklėse.

----